title: Tyräruoho

text: Suomessa tyräruoho on vakinaistunut uustulokas. Sitä tavataan paikoitellen Etelä-Suomessa sekä pohjoisempana Pohjanlahden satamakaupungeissa. Pohjoisimmat havainnot ovat Käsivarren Lapista.


title: Tyräruoho

text: Tyräruoho kasvaa kuivilla hiekkakentillä, hiekkaisilla mäenrinteillä, nummilla, joutomailla, hiekkakuopissa ja tien- ja radanvarsilla.


title: Tyräruoho

text: Nimensämukaisesti tyräruohoa on aikaisemmin käytetty lääkkeenä tyrää vastaan.


title: Big Bayou Canotin junaturma

text: Big Bayou Canotin junaturma tapahtui yöllä 22. syyskuuta 1993 Big Bayou Canotin joen ylittävällä rautatiesillalla Mobilen kaupungin pohjoispuolella Alabamassa Yhdysvalloissa, kun kansallisen matkustajajunayhtiö Amtrakin operoima matkustajajuna "Sunset Limited" ajoi lähes täydellä matkanopeudella paikaltaan siirtyneeseen siltajänteeseen. Junan kaikki kolme veturia sekä neljä ensimmäistä vaunua syöksyivät sillalta jokeen. Onnettomuudessa menehtyi 42 matkustajaa ja 5 henkilökunnan jäsentä, ja loukkaantuneita oli 111. Onnettomuus on Amtrakin historian pahin matkustajajunaliikenteen onnettomuus.


title: Big Bayou Canotin junaturma

text: Syyskuun 21. ja 22. päivän välisenä yönä Warrior and Gulf Navigation Companyn hinaaja "Mauvilla" oli matkalla Mobilesta pohjoiseen pitkin Mobilejokea työntäen edellään proomuja. Sumussa hinaajan perämies seurasi joen rantoja ja eksyi joen pääuomasta pieneen Big Bayou Canotin uomaan. Vaikka hinaajan tutka oli toiminnassa, ei perämiestä oltu koulutettu tulkitsemaan tutkakuvaa, ja omien sanojensa mukaan hän tulkitsi rautatiesillan tutkakaiun toiseksi proomuja työntäväksi hinaajaksi joka oli ankkuroitunut odottamaan sumun hälvenemistä. Perämies yritti ottaa radioyhteyttä hinaajaksi luulemaansa kohteeseen siinä onnistumatta, ja päätti jatkaa hyvin hitaasti sitä kohti kiinnittääkseen omat proomunsa siihen sumun hälvenemiseen saakka.


title: Big Bayou Canotin junaturma

text: Noin kello 2:45 "Mauvillan" työntämät proomut törmäsivät rautatiesiltaan. Yksi proomuista osui jokiuoman keskellä olleen lujarakenteiseen siltapilariin, kun taas kaksi sen oikealla puolella ollutta jatkoivat matkaansa osuen sillan jänteeseen. Törmäysnopeus ei ollut suuri, mutta sen voimasta alun perin kääntösillaksi suunniteltu siltajänne siirtyi paikaltaan noin 38 tuuman (n. 97 cm) verran. Siltajänteen sivusiirtymä aiheutti raiteeseen jyrkän poikkeaman, ja raiteen yläpuolelle ulottuvat siltajänteen sivutukirakenteet joutuivat raiteen aukean tilan ulottumaan.


title: Big Bayou Canotin junaturma

text: Törmäyksen jälkeen "Mauvilla" ilmoitti että sen proomut olivat karkuteillä ja miehistö keskittyi niiden pysäyttämiseen. Perämies ei ollut tietoinen siitä, mihin he olivat törmänneet.


title: Big Bayou Canotin junaturma

text: Noin kello 2:53 Los Angelesista Miamiin matkalla ollut pikajuna "Sunset Limited" saapui rautatiesillalle nopeudella 72 mailia tunnissa (noin 116 km/h). Junan saapuessa vahingoittuneelle siltajänteelle sen ensimmäisen veturin etuosa törmäsi sillan sivutukirakenteisiin ja syöksyi raiteilta, lentäen ilmassa joen toiselle rannalle ja upoten keula edellä 14 metrin verran saviseen joentörmään. Toinen veturi pysähtyi ensimmäisen viereen, kolmannen veturin syöksyessä sillan toiselle puolelle. Junan ensimmäiset kolme vaunua syöksyivät niin ikään siltaan syntyneen aukon yli. Kolmas vaunu upposi osittain jokeen kahden ensimmäisen päätyessä matalaan veteen. Junan neljäs vaunu syöksyi jokeen ja upposi kokonaisuudessaan pinnan alle. Junan viidennen vaunun etuteli putosi sillassa olevan aukon reunan yli, mutta itse vaunu ja sen perässä olleet vaunut jäivät sillan ehjälle osalle.


title: Big Bayou Canotin junaturma

text: Välittömästi raiteilta suistumisen jälkeen junan vetureiden dieselpolttoaine syttyi tuleen. Tulipalo vaurioitti vakavasti vetureita sekä kahta vaunua. Hinaaja "Mauvilla" palasi onnettomuuspaikalle ajettuaan ensin proomut matalaan veteen ja sen miehistö aloitti pelastustoimet.


title: Big Bayou Canotin junaturma

text: Onnettomuuden pääsyy oli hinaaja "Mauvillan" eksymisestä aiheutunut proomujen törmäys rautatiesillan kääntösiltajänteeseen, jonka voimasta kyseinen jänne siirtyi pois paikoiltaan. Tämän vuoksi sillan rakenteet joutuivat rautatien aukean tilan ulottumaan. Kahdeksan minuuttia törmäyksen jälkeen "Sunset Limited" törmäsi sillan rakenteisiin suistuen kiskoilta. Onnettomuudessa kuolleiden määrää lisäsivät tulipalo kahdessa ensimmäisessä vaunussa sekä kahden vaunun osittainen uppoaminen.


title: Big Bayou Canotin junaturma

text: Onnettomuuteen myötävaikuttavana tekijänä oli se, ettei sillan kokonaisuutta tai kuntoa valvottu rautatien turvalaitteiden avulla. Sillan ylittävä CSX Transportationin omistama rataosuus oli tapahtuma-aikaan varustettu automaattisella linjasuojastusjärjestelmällä ja varustettu opastimin. Järjestelmä kuitenkin ohjasi ja valvoi vain junaliikennettä, eikä sitä ollut kytketty muiden rakenteiden kuntoa tarkkaileviin laitteisiin. Raiteeseen kohdistunut sivusiirtymä ei ollut tarpeeksi suuri aiheuttaakseen kiskojen katkeamisen, joten turvalaitejärjestelmä oletti raiteen olevan liikennekelpoisessa kunnossa. Kiskojen katkeaminen olisi aiheuttanut sillan eteläpuolella olevan suojastusopastimen asettumisen seis-opastetta näyttävään asentoon.


title: Orange (elokuva)

text: Orange () on vuonna 2010 ilmestynyt, Bhaskarin käsikirjoittama ja ohjaama telugunkielinen elokuva, jonka pääosia esittävät Ram Charan, Genelia D’Souza ja Shazahn Padamsee. Elokuvan on tuottanut Nagendra Babu.


title: Orange (elokuva)

text:
Ram (Ram Charan) on nuori graffititaiteilija, joka ei usko ikuiseen rakkauteen. Eräänä päivänä Ram ja hänen koulukaverinsa Jaanu (Genelia D’Souza) rakastuvat toisiinsa ensisilmäyksellä, mutta Jaanu haluaa Ramin lupaavan rakastaa häntä ikuisesti. Tästä seuraa ideologioiden kamppailu, jota loput elokuvasta käsittelee.
Elokuvan musiikin on säveltänyt Harris Jayaraj. Soundtrack julkaistiin 26. lokakuuta 2010.


title: Caroline Sunshine

text: Caroline Sunshine (s. 5. syyskuuta 1995) on yhdysvaltalainen näyttelijä ja tanssija. Hänet tunnetaan todennäköisesti parhaiten Disney Channelin ohjelmasta "Shake It Up", jossa hän esittää Tinka Hessenhefferiä. Hän on tehnyt myös roolin elokuvassa "Marmaduke".


title: Oulunkylän kirkko

text: Oulunkylän kirkko on Helsingin Oulunkylässä sijaitseva Oulunkylän seurakunnan pääkirkko. Arkkitehti Heikki Castrénin suunnittelema monitoimikirkko valmistui 1972. Kirkon julkisivut ovat ruskeaa tiiltä.


title: Oulunkylän kirkko

text: Vuodesta 1919 aina uuden kirkon valmistumiseen saakka oulunkyläläisiä palveli pieni, alun perin rukoushuoneeksi rakennettu Oulunkylän vanha kirkko. Uuden kirkon myötä seurakunnan toimitilat monipuolistuivat, kirkkosalin lisäksi on muun muassa seurakuntasali keittiötiloineen ja musiikkihuone. Kiinteistössä on myös kirkkoherranvirasto.


title: Oulunkylän kirkko

text: Kirkon alttariseinällä on Pro Finlandia -kunniamerkillä palkittu kuvanveistäjä Raimo Heinon puuveistos nimeltään "Minä se olen". Veistos kuvaa Jeesuksen vangitsemista Getsemanessa. Kirkossa on konserttiflyygelin ja cembalon lisäksi 32-äänikertaiset Kangasalan urkutehtaan valmistamat urut.


title: The Breeders

text: The Breeders on yhdysvaltalainen alternative rock -yhtye, joka perustettiin Bostonissa vuonna 1990. Yhtyeen kokoonpano on muuttunut useasti ja Kim Deal on yhtyeen ainoa alkuperäinen jäsen. Ensimmäinen albumi "Pod" (1990) ei ollut kaupallinen menestys, mutta se sai laajaa kriittistä suosiota. Breedersin menestynein albumi on vuonna 1993 julkaistu "Last Splash", joka tunnetaan parhaiten hitistään "Cannonball".


title: Summer Sound Festival

text: Summer Sound Festival on Helsingissä järjestettävä elektronisen musiikin tapahtuma. Tapahtuman järjestäjänä on kesäkuussa 2012 perustettu Summer Sound Festival Oy -yritys, toimitusjohtaja Heikki Liimatainen ja Alex Kunnari.


title: Summer Sound Festival

text: Ensimmäinen Summer Sound Festival järjestettiin Helsingin Suvilahdessa kesällä 2011 ja tapahtuma oli yksipäiväinen.


title: Summer Sound Festival

text: Vuoden 2011 esiintyjinä olivat: Chicane, Above & Beyond, Roger Sanchez, Robbie Rivera, Kaskade ja Judge Jules.


title: Summer Sound Festival

text: Vuonna 2012 Summer Sound Festival oli Pohjoisen Euroopan suurin elektronisen musiikin tapahtuma, joka pidettiin Helsingin messukeskuksessa kolmipäiväisenä. Tapahtuma oli loppuunmyyty jokaisena päivänä. Vuoden 2012 esiintyjiä olivat Armin van Buuren, Tiësto, Avicii, Hardwell, Alex Kunnari, Heikki L, Hed Kandi presents Ibiza 2012, Fedde le Grand, Dash Berlin, Markus Schulz, W&W, MYNC, Maison & Dragen, Dallas Superstars, Andy Moor, K-System, Richard Durand, DJ Orion, Something Good, Jay Mellin, DJ Dosse, Gareth Emery, Tom Fall, Axwell, Funkagenda, Chris Lake, Todd Terry, Mr A & Orkidea, Lange, DJ Sampl ja Sergei Shkuroff. Huippuartisti ATB perui tulonsa vain viikkoja ennen konserttia. Juontajana toimi Axl Smith.


title: Summer Sound Festival

text: Summer Sound Festival 2013 pidettiin vuoden 2012 tavoin Helsingin messukeskuksessa. Tapahtuma on kolmipäiväinen. Esiintyjiä olivat Otto Knows, Tiësto, Hardwell, Basto, Knife Party, Nicky Romero, Gareth Emery, Axwell, Markus Schulz, W&W, Above & Beyond, Steve Angello, Sander van Doorn, Faithless, Bingo Players, Orkidea, K-System, DJ Orion, Dosse, Something Good , Heikki L, Heavyweight DJs, DJ Spinny, Alex Kunnari ja Tom Fall. Bingo Players perui esiintymisensä vain pari päivää ennen tapahtumaa sairastapauksen vuoksi.


title: Summer Sound Festival

text: Vuoden 2014 artisteja olivat muun muassa DVBBS, Laidback Luke, Blasterjaxx, Noisecontrollers, Wildstylez, Paul Van Dyk.


title: Summer Sound Festival

text: Vuonna 2015 esiintyjinä olivat muun muassa Alesso, Showtek, Oliver Heldens, Armand van Helden, Klingande, Kryder, BT, Mark Knight sekä Ummet Ozcan


title: Convulse

text: Convulse on nokialainen death metal -yhtye, joka oli toiminnassa vuosina 1990–1994. Maaliskuussa 2012 yhtye ilmoitti tekevänsä alustavasti kaksi keikkaa käsittävän comebackin. Paluun jälkeen Convulse on julkaissut yhden EP:n ja kaksi albumia kotimaisen Svart Recordsin kautta. Lisäksi Convulse on tehnyt vuoden 2012 jälkeen kymmeniä keikkoja pääasiassa ulkomailla.


title: Bente Nordby

text: Bente Nordby (s. 23. heinäkuuta 1974 Gjøvik) on norjalainen entinen jalkapalloilija, pelipaikaltaan maalivahti.


title: Bente Nordby

text: Nordby pelasi ensimmäisen aikuisten maaottelunsa Yhdysvaltoja vastaan 17 vuoden iässä, jota ennen hän oli ollut alle 16-vuotiaiden maajoukkueessa. Hän oli samana vuonna Norjan joukkueen mukana MM-kisoissa 1991, joissa maa voitti hopeaa. Kahta vuotta myöhemmin Nordby voitti EM-kisojen kultaa ja sai Norjan liigamestaruuden seurassaan FK Athene Mossissa.


title: Bente Nordby

text: Nordby oli Norjan joukkueessa, joka voitti Algarve Cupin 1994. Seuraavana vuonna hän nousi maajoukkueen ykkösmaalivahdiksi ja pelasi joukkueen voittamissa MM-kisoissa. Nordby voitti pronssia olympialaisissa 1996 Atlantassa.


title: Bente Nordby

text: Nordby edusti seuratasolla SK Sprint-Jeløyta vuoteen 1996 asti, kunnes siirtyi Athene Mossiin, jonka kanssa oli voittanut Norjan-mestaruuden. Hän voitti Sydneyn olympialaisissa 2000 kultaa ja meni myöhemmin pelaamaan Yhdysvaltoihin. Nordby edusti maassa Carolina Couragea ja San Diego Spiritsiä ennen kuin palasi takaisin kotimaahansa. Vuonna 2002 hän voitti Norjan-mestaruuden Kolbotn IL:ssä ja 2005 Asker FK:n riveissä.


title: Bente Nordby

text: Vuoden 2002 lopussa Nordby ehti jo lopettaa uransa maajoukkueessa, mutta pyörsi päätöksensä ja jatkoi seuraavalla kaudella. Hänen viimeinen arvokisamitalinsa joukkueessa oli EM-hopea 2005. Nordby siirtyi ruotsalaiseen Djurgården/Älvsjöön 2006, ja hänet palkittiin seurassa Ruotsin liigan parhaaksi maalivahdiksi seuraavalla kaudella. Hän kuitenkin meni kahden pelatun kauden jälkeen Ranskaan Olympique Lyonnaisiin puolentoista vuoden sopimuksella. Seurassa Nordby voitti Ranskan-mestaruuden 2008 ja 2009 sekä oli kyseisillä kausilla UEFA Cupissa välierissä saakka.


title: Bente Nordby

text: Nordby pelasi viimeisen maaottelunsa 2007 ja lopetti seurajoukkueuransa 2009. Häntä pidetään yhtenä Norjan historian parhaista naismaalivahdeista ja hän sai uransa aikana useita eri ehdokkuuksia ja palkintoja. Nordby pelasi aikuisten maajoukkueessa yhteensä 172 ottelua.


title: Bente Nordby

text: Nordby syntyi Gjøvikin kunnassa, mutta kasvoi pienemmässä Raufossissa etelämpänä, lähellä vanhempiaan, veljeään ja siskoaan. Hän innostui nuorella iällä urheilusta, eritoten jalkapallosta ja pelasi perheensä sekä kavereidensa kanssa. Paikallista joukkuetta ei kuitenkaan ollut. Nordby ilmoittautui Raufoss/Vindin joukkueeseen 1980 ja osoitti maalivahdin lahjoja.


title: Bente Nordby

text: Nordby on lesbo ja asuu Lyonissa tanskalaisen jalkapalloilija Dorte Dalum Jensenin kanssa. Hän julkisti seksuaalisen suuntautumisensa 2005.


title: World Without God

text: World Without God on nokialaisen death metal -yhtye Convulsen ensimmäinen studioalbumi, joka on julkaistu vuonna 1991. Relapse Records julkaisi albumin uudelleen vuonna 2010, ja se sisälsi "Resuscitation of Evilness" -demon sekä kaksi livekappaletta.


title: Indonesianmänty

text: Indonesianmänty ("Pinus merkusii") on mäntyjen ("Pinus") sukuun kuuluva ainavihanta havupuulaji. Se kasvaa luontaisena vuoristoisilla alueilla Kaakkois-Aasiassa. Sitä esiintyy kaikista männyistä eteläisimpänä päiväntasaajan eteläpuolella Indonesian Sumatralla, ainoana eteläisen pallonpuoliskon kotoperäisenä mäntykasvina.


title: Indonesianmänty

text: Indonesianmänty on suurehko puu kasvaen yleensä 30–50 metriä korkeaksi, joissain tapauksissa jopa noin 70-metriseksi. Runko on yleensä suora, ja oksat ylöspäin kaartuvia. Latvuksen muoto on nuorena kartiomainen, vanhemmiten pyöreä. Kaarna on usein paksua ja syvän uurteista tai kilpimäistä puun alaosassa, ohuempaa ja hilseilevää yläosissa ja nuoremmissa oksissa. Lehdet ovat neulasmaisia ja kaksittain. Ne ovat 15–25 senttimetriä pitkiä. Kävyt ovat yleensä 4,5–9 senttimetriä pitkiä, ja yksittäin tai kaksittain oksissa. Kävyt kypsyvät seuraavan vuoden syksynä pölytyksestä. Siemenet ovat siivekkäitä.


title: Indonesianmänty

text: Indonesianmänty esiintyy luonnonvaraisena laajalla alueella Kaakkois-Aasiassa Vietnamissa, Laosissa, Kambodžassa, Filippiineillä, Malesiassa ja Indonesiassa. Laji menestyy parhaiten valoisilla paikoilla ja hiekkaisilla maaperillä, se kestää hyvin kuivuutta ja kuumuutta.


title: Indonesianmänty

text: Puuainesta käytetään rakentamiseen, veneisiin, huonekaluihin, sähköpylväisiin, tulitikkuihin ja paperinvalmistukseen. Puun pihkaa käytetään maaleihin, hajusteisiin ja lääkeaineisiin.


title: Indonesianmänty

text: Puuta on istutettu paitsi sahapuuksi, myös eroosion ehkäisyyn.


title: Aura-Liisa Laihorinne

text:
Aura-Liisa Putkonen (o.s. Laihorinne, s. 3. maaliskuuta 1946 Evijärvi) on suomalainen pikajuoksija, joka teki Suomen ennätyksen 4x100 metrin viestinjuoksussa kokoonpanolla Helena Turpeinen – Aura-Liisa Laihorinne – Sirkka Norrlund – Maija Koivusaari Helsingissä 1965 aikaan 47,8 s. Hänen ennätyksensä 100 metrillä oli 12,4 s ja pituudessa 578 cm. Hän hyppäsi Kalevan Kisoissa 1965 tuloksen 582 cm ja sijoittui hopealle ja pronssille Kalevan Kisoissa 1967.
Hän sai myös kiekonheitossa pronssia 1964 tuloksella 39,45. Hänellä on maaotteluedustuksia 100 metrillä, kiekonheitossa, pituushypyssä ja 4x100 metrillä.


title: Jean Françaix

text: Jean René Désiré Françaix [frãse] (23. toukokuuta 1912 Le Mans — 25. syyskuuta 1997 Pariisi) oli ranskalainen taidemusiikin säveltäjä ja pianisti. Hänen sävellystyyliään voidaan luonnehtia uusklassiseksi; hän suosi selväpiirteisiä melodialinjoja ja hienostunutta harmoniikkaa, ja hänen esikuviaan olivat muiden muassa W. A. Mozart ja Maurice Ravel.


title: Jean Françaix

text: Jean Françaix syntyi muusikkoperheeseen: hänen isänsä oli musiikkitieteilijä ja säveltäjä ja äitinsä laulunopettaja. Françaix aloitti säveltämisen jo 6-vuotiaana ja opiskeli sävellystä yksityisesti Nadia Boulanger'n johdolla. Hän voitti 18-vuotiaana Pariisin konservatoriossa pianonsoiton ensimmäinen palkinnon. Françaix'n ensimmäinen menestysteos oli "Concertino" pianolle ja orkesterille, jonka hän sävelsi 20-vuotiaana ja jonka kantaesityksessä hän soitti piano-osuuden.


title: Jean Françaix

text: Françaix'n tuotanto on varsin laaja, yli 200 teosta. Hän sävelsi muun muassa 17 konserttoa, sinfonian ja lukuisia muita orkesteriteoksia, 5 oopperaa, 16 balettia, soolosoitin- ja kamarimusiikkiteoksia, lauluja sekä musiikkia kymmeneen Sacha Guitryn elokuvaan.


title: Jean Françaix

text: Françaix vieraili Jyväskylän Kesässä vuonna 1985.


title: Koskela (Tyrnävä)

text: Koskela eli Koskelankylä on Tyrnävän kunnassa entisen Temmeksen kunnan alueella, lähellä Limingan kunnanrajaa Temmesjoen varrella sijaitseva kylä. Se sijaitsee Kestilään johtavan seututien 822 varrella, noin kuusi kilometriä Temmeksen taajamasta. Aikaisemmin osa kylän alueesta on kuulunut Limingan kuntaan.


title: Koskela (Tyrnävä)

text: Kylässä on aikoinaan ollut ainoastaan kolme manttalitaloa: Eloniemi, Koskela ja Louet, jotka kaikki kuuluivat silloiseen Temmeksen kuntaan. 1950-luvulla asuntoja kylällä oli 35 kappaletta, joista 22 oli liminkalaisten. Liminkalaisten talojen maiden keskimääräinen suuruus oli 4,5 hehtaaria.


title: Koskela (Tyrnävä)

text: Kylällä on aikoinaan toiminut Limingan osuuskaupan myymälä, joka avattiin vuonna 1949. Myymälässä oli myös puhelin, joka oli kylän ainoa siihen aikaan. Sähkövalot kylään saatiin vuonna 1953, mutta kaikki kyläläiset eivät niitä heti huolineet, kalleuden vuoksi.


title: Koskela (Tyrnävä)

text: Kylällä on toiminut kansakoulu, joka toimi aluksi Pilton talossa. Vuodesta 1930 lähtien se toimi omassa koulurakennuksessa.


title: VRLeaks

text: VRLeaks on suomalainen vuotosivusto, joka julkaisee Suomen valtion monopoliyhtiö VR-Yhtymä Oy:n sisältä vuodettujen dokumenttien lisäksi myös täysin julkisia asiakirjoja, joita VRLeaks on saanut haltuunsa esimerkiksi Valtioneuvoston kansliasta, Liikenne- ja Viestintäministeriöstä ja Liikenteen turvallisuusvirasto TraFista. VRLeaks ei myöskään julkaise liikesalaisuuksia tai henkilökohtaisuuksia. VRLeaksin artikkeleiden kommentointi on vapaata kelle tahansa lukijalle.


title: VRLeaks

text: Sivuston on perustanut suomalainen yksityishenkilö joulukuussa 2011. Sivusto sai suuren mediajulkisuuden Iltalehden julkaistessa 31.12.2011 paloja VRLeaksin alun perin julkistamasta VR:n toimivaa johtoa koskevasta kannustinjärjestelmäsopimuksesta.


title: Pinkopahvi

text: Pinkopahvi on perinteinen katto- ja seinäverhoilumateriaali. Sitä on käytetty puurakenteisten rakennusten seinien ja kattojen sisäpuoleiseen pinnoittamiseen. Pinkopahvin valtakausi ajoittui 1870–1950-luvuille. Sen kysyntä on lisääntynyt vanhan korjaamisen myötä ja pinkopahvia käytetään yhä suomalaisten seinä- ja kattopintoihin. Paluuta edistää myös ekologisen korjausrakentamisen kasvava suosio. Pinkopahvi valmistetaan luonnonkuiduista, joten se on hyvin kosteutta läpäisevä materiaali. Pinkopahvi asennetaan kosteana naulaten se reunoistaan kiinni. Kuivuessaan pahvi pingottuu suoraksi, mistä sen nimitys.


title: Pinkopahvi

text: Pinkopahvia valmisti mm. Takfilt- och Pappersbruks Aktiebolaget Tampereella.


title: Pinkopahvi

text: Nykyään pinkopahvin asemesta käytetään erilaisia huokoisia puukuitulevyjä.


title: Man of Steel

text: Man of Steel on vuonna 2013 ensi-iltansa saanut yhdysvaltalainen supersankarielokuva, joka perustuu DC Comicsin Teräsmies-sarjakuvahahmoon. Elokuvan ovat tuottaneet Legendary Pictures ja Syncopy Films ja levittäjänä Warner Bros. Studios. Se on Worlds of DC:n ensimmäinen elokuva. Elokuvan on ohjannut Zack Snyder ja käsikirjoittanut David S. Goyer Christopher Nolanin alkuperäistarinan pohjalta. Pääosissa ovat Henry Cavill, Amy Adams, Michael Shannon, Diane Lane, Kevin Costner, Laurence Fishburne, Antje Traue, Ayelet Zurer, Christopher Meloni ja Russell Crowe. Elokuva on uudelleenkäynnistys Teräsmies-elokuville ja kertoo uudelleen hahmon alkuperätarinan. Clark Kent saa tietää olevansa yliluonnolliset voimat omaava avaruusolento Krypton-planeetalta ja omaksuu aseman ihmiskunnan suojelijana yrittäessään estää kenraali Zodia tuhoamasta heitä.


title: Man of Steel

text: Teräsmiehen seuraavista vaiheista kertova "" sai ensi-iltansa 25. maaliskuuta 2016.


title: Man of Steel

text: Krypton-planeetta on tuhoutumaisillaan epävakaan ytimensä vuoksi, koska sen luonnonvarat on käytetty loppuun. Planeetan sotilaskomentaja, kenraali Zod, yrittää seuraajineen riistää vallan planeettaa johtavalta neuvostolta. Tietäen keinotekoisen väestönhallinnan ja eristäytymispolitiikan tuhonneen heidän sivilisaationsa Jor-El ja hänen vaimonsa Lara Lor-Van lähettävät poikansa Kal-Elin, ensimmäisen vuosisatoihin syntyneen luonnollisen kryptonilaisen, maapallolle mukanaan koko kryptonilaisten rodun koodeksi soluihinsa geneettisesti tallennettuna. Zod seuraajineen tappaa Jor-Elin, minkä jälkeen heidät vangitaan ja lähetetään Aavevyöhykkeelle. Kryptonin luhistuttua ja räjähdettyä he kuitenkin vapautuvat.


title: Man of Steel

text: Kal-Elin alus laskeutuu Kansasissa sijaitsevaan pieneen Smallvillen kaupunkiin. Jonathan ja Martha Kent adoptoivat pojan ja nimeävät hänet Clarkiksi. Kryptonilaisen fysiologiansa vuoksi Clarkilla on Maassa yli-inhimillisiä voimia. Tuntien itsensä ulkopuoliseksi niiden takia hän alkaa käyttää voimiaan muiden auttamiseen. Kun Clark saa teini-ikäisenä tietää olevansa avaruusolento, Jonathan pelkää hänen tulevan sosiaalisesti hylätyksi ja käskee häntä salaamaan voimansa. Vuosia myöhemmin Jonathan kuolee tornadon iskiessä, kiellettyään edelleen Clarkia käyttämästä voimiaan. Tämän jälkeen Clark viettää useita vuosia kuljeksivaa elämää työskennellen useissa eri paikoissa ja käyttäen useita eri valehenkilöllisyyksiä. Hän on myös käyttänyt salaa voimiaan hyviin tekoihin.


title: Man of Steel

text: Eräänä päivänä Clark hiipii salaa tutkimaan Yhdysvaltain asevoimien löytämää kryptonilaista tiedustelualusta Arktiksella. Aluksen sisällä Clark käyttää kryptonilaista avainta aluksesta, jolla itse saapui Maahan. Sen avulla hän kommunikoi Jor-Elin tallennetun tietoisuuden ja hologrammin kanssa. Jor-El kertoo Clarkille tämän alkuperästä, rotunsa sukupuutosta ja siitä, että Clarkin oli tarkoitus tuoda ihmiskunnalle parempi tulevaisuus. Clarkia on seurannut alukseen myös armeijan toimintaa alueella selvittänyt Daily Planet -lehden toimittaja Lois Lane. Aluksen turvajärjestelmä haavoittaa häntä ja Clark pelastaa hänet. Loisin esimies Perry White kieltäytyy julkaisemasta tarinaa ”superihmisestä”, joten Lois jäljittää Clarkin Kansasiin. Clarkin kerrottua tarinansa Lois lupaa, ettei paljasta hänen salaisuuttaan.


title: Man of Steel

text: Sillä välin Zod seuraajineen etsii kryptonilaisten siirtokuntia vain huomatakseen kaikkien etuvartioasemien tuhoutuneen Kryptonin hylättyä ne. Zod huomaa signaalin aluksesta, jolla Clark saapui Maahan. Saapuessaan Maahan Zod vaatii ihmisiä luovuttamaan Kal-Elin, jonka hallussa uskoo koodeksin olevan, tai muuten Maa tuhotaan. Clark antautuu ja antaa asevoimien luovuttaa hänet sekä Loisin Faoralle, Zodin varakomentajalle. Zod paljastaa aikovansa muuttaa ”maailmanmoottorilla” Maan uudeksi Kryptoniksi ja käyttää koodeksia kansoittaakseen planeetan geneettisesti muunnelluilla kryptonilaisilla, mikä tappaisi Maan alkuperäisen väestön. Clark ja Lois pakenevat aluksesta Jor-Elin avulla. Voitettuaan taistelussa Faoran ja toisen kryptonilaisen Clark vakuuttaa asevoimille olevansa näiden puolella. Zod käynnistää maailmanmoottorin ja käyttää sitä sekä Metropoliksessa että Intian valtamerellä muuntaakseen Maan massaa ja ilmakehää.


title: Man of Steel

text:
Clark, jota nyt kutsutaan ”Teräsmieheksi”, tuhoaa maailmanmoottorin ja armeija käyttää hänet Maahan tuonutta alusta tehdäkseen iskun Zodin alukseen. Zodin joukot päätyvät takaisin Aavevyöhykkeelle, mutta Zod itse selviää ja käyttäen uusia voimiaan hän aloittaa tuhoisan taistelun Teräsmiestä vastaan. Kun Zod uhkaa tappaa siviilejä kostaakseen tappionsa, Teräsmies joutuu tappamaan hänet. Jonkin ajan kuluttua Teräsmies varoittaa asevoimia siitä, että auttaa näitä vain omilla ehdoillaan. Luodakseen itselleen peitehenkilöllisyyden ja päästäkseen vaarojen tapahtumapaikoille epäilyksiä herättämättä Clark hankkiutuu toimittajan työhön Daily Planetille.
Elokuvan kuvaukset alkoivat kesällä 2011. Kuvauspaikkoina toimivat Planon esikaupunki Chicagossa ja Vancouver Kanadassa. Sisäkuvauksia varten käytettiin Vancouver Film Studios -studiota.


title: Man of Steel

text: Rotten Tomatoes antaa elokuvalle pisteet 6,2/10 perustuen 290 arvioon, joista 56 % on positiivisia. Metacriticin pisteytys on 55/100 perustuen 47 arvioon. Myös lehdistön kriitikot jakautuivat arvosteluissa kahtia.


title: Man of Steel

text: Elokuva oli kaupallinen menestys. Ensi-iltaviikonloppunaan se oli Yhdysvaltojen katsotuin elokuva ja on tähän mennessä eniten lipputuloja tuottanut Teräsmies-elokuva.


title: Man of Steel

text: "Man of Steelin" suosio sai Warner Brothersin alkamaan toteuttaa DC Comicsin muilla hahmoilla varustettua elokuvauniversumina. Heinäkuussa 2013 Snyder ilmoitti San Diego Comic-Con International -tapahtumassa, että "Man of Steelin" jatko-osassa Teräsmies ja Batman kohtaisivat toisena ensi kertaa näytellyssä elokuvassa. Cavill, Adams, Lane ja Fishburne palaavat rooleihinsa. Snyder ilmoitti elokuvan ottavan inspiraatiota sarjakuvasta "". Elokuussa 2013 Ben Affleckin ilmoitettiin tulevan näyttelemään Batmania, ja joulukuussa 2013 Gal Gadotin kerrottiin näyttelevän Ihmenaista. Myöhemmin saman kuun aikana "Argon" käsikirjoittaja Chris Terrio palkattiin tekemään uusi käsikirjoitus, kun Goyer oli sitoutunut muihin projekteihin. Toukokuussa 2014 elokuvan viralliseksi nimeksi paljastettiin "". Vaikka elokuvan oli alun perin tarkoitus olla "Man of Steelin" jatko-osa, se kehittyi lopulta erilliseksi elokuvaksi. Alun perin jatko-osan ensi-iltapäiväksi ilmoitettiin 17. heinäkuuta 2015, mutta tammikuussa 2014 ensi-illan ilmoitettiin viivästyvän toukokuun 6. päivään 2016. Myöhemmin ajankohtaa aikaistettiin runsaalla kuukaudella, ja näillä näkymin "Batman v Superman: Dawn of Justicen" ensi-ilta on 25. maaliskuuta 2016. Snyder myöhemmin ilmoitti, että hän "tavallaan kuvailisi "Batman v Supermanin" olevan "Man of Steel 2"", mutta lisäksi Teräsmiehelle ollut kehitteillä toista sooloelokuvaa. Lokakuussa 2014 kuitenkin ilmoitettiin, että "Man of Steelille" pyrittiin julkaisemaan virallinen jatko-osa vuosien 2016 ja 2020 välillä. Elokuussa 2016, The Wrap raportoi studion julkistaneen "Man of Steel" -jatko-osan olevan kehityksessä studion tärkeimpänä projektina ja että tavoite saada hahmosta yleisön toiveen mukainen aivan yhtä tärkeä yksityiskohta.


title: Reflections (Convulsen albumi)

text: Reflections on nokialaisen metalliyhtyeen Convulsen toinen studioalbumi, joka on julkaistu vuonna 1994.


title: The Renegades (1965 ensimmäinen albumi)

text: The Renegades, myös The Renegades 1 on brittiläisen The Renegades -yhtyeen toinen studioalbumi vuodelta 1965. Samana vuonna yhtyeeltä julkaistiin sen kolmas albumi edelleen pelkästään nimellä "The Renegades", joka tunnetaan myös nimellä "The Renegades 2".


title: The Renegades (1965 ensimmäinen albumi)

text:
Albumin materiaali on sekä omia sävellyksiä että cover-versioita. Tunnetuimmat omat kappaleet ovat ”My Heart Must Do The Crying” ja ”Matelot”.
Danny teki ”My Heart..” -kappaleen suomeksi nimellä ”Salattu suru” Renegadesin säestämänä. Agents käytti tätä sanoitusta versiollaan. Topi Sorsakoski teki ”Matelot”-kappaleen suomeksi nimellä ”Yksinäinen merimies”.


title: The Renegades (1965 ensimmäinen albumi)

text: Fazer-Finnlevy julkaisi 1990 CD:n, jolla ovat yhtyeen albumit ”Cadillac” ja ensimmäinen ”The Renegades” -albumi.


title: The Renegades (1965 ensimmäinen albumi)

text:
"Casting My Spell" laulusta ovat versioita tehneet mm. Marci Lee & Johnny Otis, Jimmy Pagen varhaisvaiheen yhtye Talismen sekä Roy Orbison. "Will You Love Me Tomorrow" on Shirellesin hittikappale. "Tallahassee Lassie" on alun perin Freddy Cannonin esittämä kappale. "Unchain My Heart" on Ray Charlesin ohjelmistosta.
Big Bill Broonzy levytti ensimmäisenä itse "White, Brown and Black"-kappaleen. "I am Hog for You" - kappaleesta ovat versioita tehneet mm. Kinks ja The Coasters.


title: The Renegades (1965 ensimmäinen albumi)

text: Sävellykset ja sanoitukset Kim Brown, Denys Gibson, Stuart Graham Johnson, Ian Mallet ellei mainittu


title: Huang Ruo

text: Huang Ruo (s. 1976 Hainan) on kiinalaissyntyinen yhdysvaltalainen säveltäjä. Hän on opiskellut Oberlinin musiikkikonservatoriossa ja Juilliard-koulussa, ja hänen opettajiensa joukossa ovat olleet Samuel Adler ja Randolph Coleman. Huang on voittanut useita palkintoja eri maissa. Hänen teoksiaan on esitetty Aasiassa, Euroopassa ja Pohjois-Amerikassa; hänen musiikkinsa esittäjiin on lukeutunut esimerkiksi Philadelphian orkesteri.


title: Huang Ruo

text: Huang on sävellystyönsä ohella muun muassa toiminut International Contemporary Ensemblen taiteellisena johtajana sekä kapellimestarina ja toimittanut kirjan "Selection of Classic Chinese Folk Songs".


title: Mareografi

text: Mareografi on meriveden korkeuden mittausasema. Mareografissa on vaimennusputkella mereen yhdistetty mittauskaivo, jossa kelluke osoittaa meriveden korkeuden. Syvällä pinnan alla sijaitseva vaimennusputki poistaa aallokon vaikutuksen, mutta välittää meriveden pinnan vaihtelun mittauskaivoon.


title: Mareografi

text: Kellukkeen liike rekisteröidään automaattisella laitteistolla. Aiemmin mareografit olivat mekaanisia ja piirsivät korkeuskäyrän paperirullalle. Nykyään käytetään digitaalisia mittalaitteita, jotka voivat välittää korkeustiedon reaaliaikaisesti.


title: Mareografi

text: Suomen rannikolla toimii neljätoista mareografia eri paikkakunnilla Kemistä Haminaan. Ensimmäisenä toimintansa aloitti Hangon mareografi vuonna 1887. Toiseksi vanhin on Helsingin Kaivopuiston rannan mareografi, jossa mittaustoiminta alkoi vuonna 1904. Uusin mareografi Porvoossa aloitti toimintansa vuonna 2014.


title: Mareografi

text: Suomen mareografeja ylläpiti aluksi Suomen Tiedeseuran Meteorologinen Keskuslaitos, vuodesta 1918 alkaen Merentutkimuslaitos ja vuodesta 2009 alkaen Ilmatieteen laitos.


title: Mareografi

text: Jo ennen mareografilaitteita on merenpinnan korkeutta mitattu asteikkohavainnoin, Hangossa 1850-luvulta ja Helsingissä vuodesta 1841.


title: Frank Ocean

text: Christopher Francis Ocean (syntyjään Christopher Breaux, s. 28. lokakuuta 1987 Long Beach, Kalifornia), tunnetaan paremmin taiteilijanimellään Frank Ocean, on yhdysvaltalainen laulaja-lauluntekijä. Hän on osa yhdysvaltalaista Odd Future -hip hop -kollektiivia.


title: Frank Ocean

text: Heinäkuun alussa 2012 Frank Ocean kertoi Tumblr-blogissaan olevansa biseksuaali ja että hänellä oli ollut 19-vuotiaana tunteita toista nuorta miestä kohtaan.


title: Frank Ocean

text: Frank Ocean, syntymänimeltään Christopher Breaux, syntyi Long Beachissä, mutta muutti perheineen New Orleansiin, Louisianaan ollessaan noin viisivuotias. Teini-ikäisenä Ocean oli mukana naapuruston kuoroissa ja muun muassa pesi autoja, ajoi nurmikoita ja ulkoilutti koiria saadakseen rahaa studioaikaan. Vuonna 2005 Ocean pääsi opiskelemaan University of New Orleansiin.


title: Frank Ocean

text: Vuonna 2005 Hurrikaani Katriina iski New Orleansiin, ja tulvavesi teki tuhojaan Oceanin nauhoitusstudiossa. Tämän seurauksena Ocean päätti muuttaa kuudeksi viikoksi Los Angelesiin pystyäkseen jatkamaan uraansa. Hän onnistui kuitenkin saamaan hyvin näkyvyyttä Los Angelesin musiikkikuvioissa, joten päätti jäädä Los Angelesiin. Ocean äänitti joitakin demoja ystävänsä studiossa Los Angelesissa ja myi niitä kaupungilla. Myöhemmin Ocean sai lauluntekosopimuksen ja pääsi tekemään kappaleita muun muassa Justin Bieberille, John Legendille ja Brandylle.


title: Frank Ocean

text:
Vuonna 2009 Ocean liittyi losangelesiläiseen Odd Future -nimiseen hip hop-kollektiiviin
ja ystävystyi sen johtajan Tyler, the Creatorin kanssa. Saman vuoden loppupuolella Ocean tapasi tuottaja Tricky Stewartin, joka auttoi häntä saamaan sopimuksen Def Jam Recordingsin kanssa.


title: Jerry Brudos

text: Jerome Henry "Jerry" Brudos (31. tammikuuta 1939 Webster, Etelä-Dakota – 29. maaliskuuta 2006) oli yhdysvaltalainen sarjamurhaaja. Hänen rikostensa uhreiksi joutui naisia Oregonissa vuosina 1968–1969.


title: Jerry Brudos

text: Brudos syntyi neljästä veljeksestä nuorimpana. Hänen äitinsä olisi toivonut tyttölasta, ja hän muun muassa puki Jerryä tytöksi. Poika osoitti 5-vuotiaasta asti epätavallista kiinnostusta naisten kenkiä kohtaan. Lisäksi hän kiinnostui naisten alusvaatteista. Hän varasti naisilta vaatteita ja kohteli heitä väkivaltaisesti jo nuorena ja viettikin teinivuosina aikaansa psykoterapiassa ja laitoshoidossa. 17-vuotiaana Brudos vaati puukolla uhaten nuorta naista täyttämään seksuaalisia vaatimuksiaan. Hän päätyi yhdeksäksi kuukaudeksi psykiatriselle osastolle. Hän sai skitsofreniadiagnoosin, ja hänellä havaittiin olevan seksuaalisia fantasioita, jotka kumpusivat vihasta hänen äitiään ja yleisesti naisia kohtaan. Hän onnistui kaikesta huolimatta valmistumaan high schoolista, ja hän ryhtyi pian sähköteknikoksi.


title: Jerry Brudos

text: Vuonna 1961 Brudos meni naimisiin 17-vuotiaan kanssa, ja parille syntyi kaksi yhteistä lasta. Perhe asui Salemissa. Brudos jatkoi rikollista toimintaansa ja säilytti autotallissaan varastamiaan vaatekappaleita. Brudosin murhasarjassa kuoli neljä nuorta naista, jotka joutuivat hänen hakkaamikseen ja kuristamikseen. Silminnäkijähavainnot kertoivat suurikokoisesta miehestä naisten vaatteissa. Brudos säilytti itsellään naisten amputoituja rintoja ja yhden jalan. Murhattuaan hän masturboi korkokengissä. Hän oli nekrofiili.


title: Jerry Brudos

text: Poliisi pääsi Brudosin jäljille, ja tämä tunnusti murhanneensa Linda Slawsonin, Jan Whitneyn, Karen Sprinkerin ja Linda Saleen. Hänet tuomittiin elinkautiseen vankeusrangaistukseen. Hän piti sellissään naisten kenkien katalogeja pornografian vastikkeena. Hän kuoli vankilassa maksasyöpää sairastettuaan.


title: Rock of Ages (elokuva)

text: Rock of Ages on yhdysvaltalainen humoristinen musikaalielokuva, jonka on ohjannut Adam Shankman. Elokuva perustuu sekä samannimiseen, vuodesta 2006 esitettyyn Broadway-teatterimusikaaliin että Chris D’Arienzon kirjoittamaan kirjaan. Elokuva sisältää runsaasti rockmusikkia 1980-luvulta mukaan lukien: Def Leppard, Journey, Scorpions, Poison, Foreigner, Guns N' Roses, Pat Benatar, Joan Jett, Bon Jovi, David Lee Roth, Twisted Sister, Whitesnake, ja muita.


title: Rock of Ages (elokuva)

text:
Nuori Drew Boley (Diego Boneta) ja Sherrie Christian (Julianne Hough) rakastuvat toisiinsa rock-musiikin maailmassa vuonna 1987.
Elokuvan musiikista on julkaistu soundtrack-äänilevy, joka nousi listahitiksi.


title: Strange Days (elokuva)

text: Strange Days on vuonna 1995 ensi-iltansa saanut Kathryn Bigelow'n ohjaama tieteiselokuva. Sen ovat käsikirjoittaneet James Cameron ja Jay Cocks.


title: Strange Days (elokuva)

text: Vuoden 1999 viimeisinä päivinä Los Angeles on rikosten ja väkivallan täyttämä paikka. Entinen poliisi, nykyinen mustanpörssin kauppias Lenny Nero on erikoistunut SQUID-tallenteisiin. SQUID on laite, joka kykenee tallentamaan käyttäjänsä aivokuorelta kaikki tämän kokemat tapahtumat. SQUID-tallenteita voi "katsoa" jälkeenpäin ja kokea jollekulle toiselle tapahtuneita asioita aivan kuin ne tapahtuisivat katsojalle itselleen. Lenny saa SQUID-tallenteita tavarantoimittajaltaan Tickiltä ja myy niitä eteenpäin kelle tahansa, joka haluaa hetkeksi päästä toisen pään sisään. Hän esittää asiakkailleen sulavaa tyyppiä, vaikka sisimmässään hän suree eroa tyttöystävästään Faithistä. Lennyn ystäviä ovat henkivartijana työskentelevä Lornette "Mace" Mason ja yksityisetsivä Max Peltier. Lennyn ja Macen välit ovat kireät, koska Macella on yksipuolisia tunteita Lennyä kohtaan, eikä hän hyväksy tämän SQUID-liiketoimintaa.


title: Strange Days (elokuva)

text: Nainen nimeltä Iris pakenee kahta poliisia nimiltään Burton Steckler ja Dwayne Engelman kaupungin halki. Hän juoksee metroasemalle ja hyppää junaan juuri poliisien nenän edestä. Toinen poliiseista rikkoo metrovaunun ikkunan ja tarttuu naista hiuksista. Hänellä on päässään peruukki, joka irtoaa ja paljastuu että hänellä on päässään SQUID-laite. Kun Lenny on ystävineen juomassa baarissa, Iris saapuu paikalle, pudottaa SQUID-tallenteen Lennyn auton kattoikkunasta sisään ja yrittää kertoa Lennylle tilanteestaan. Hän keskeyttää kertomuksensa, kun näkee poliisin ja pakenee. Lenny ei ehdi saada tallennetta, sillä hänen autonsa on hinattu pois väärinpysäköinnin takia.


title: Strange Days (elokuva)

text: Tunteja myöhemmin Lenny saa snuff-SQUID-tallenteen tuntemattomalta lähettäjältä, jolla näytetään kun Iris raiskataan ja tapetaan. Tästä huolestuneena ja muistaen Iriksen maininneen, että Faith on vaarassa, hän yrittää suostutella ex-tyttöystävänsä lähtemään nykyisen seurustelukumppaninsa levy-yhtiöpomo Philo Gantin luota jonnekin, jossa hän on turvassa. Mutta Faith ei välitä Lennyn varoituksista.


title: Strange Days (elokuva)

text: Lennylle lähetetään lisää snuff-tallenteita ja hän ja Mace saavat selville, että niillä esiintyvillä murhilla yritetään peitellä räppärin ja yhteiskunnallisen vaikuttajan Jeriko Onen murhaa, jonka tekivät Iristä jahdanneet poliisit. Lennylle selviää, että Iris oli murhan todistaja, ja että murha tallentui hänen SQUIDinsa kautta.


title: Strange Days (elokuva)

text: On uudenvuodenaatto ja Lenny, Mace ja Max tapaavat Tickin luona, mutta löytävät tämän aivokuolleena päässään viritelty SQUID. Mace vaatii, että he julkistavat tietonsa Jeriko Onen murhasta, mutta Lenny selittää, että poliisien suorittama mustan yhteiskunnallisen vaikuttajan murha johtaisi mellakoihin, jotka loisivat kaupunkiin valtavaa sekasortoa. Lenny päättelee, että Tickin kimppuun hyökännyt tappoi myös Iriksen, ja pelkää, että Faith on seuraava kohde.


title: Strange Days (elokuva)

text: Lenny ja Mace pyytävät Faithiä kertomaan totuuden Jeriko Onen kuolemasta. Hän sanoo, että Philo on vakoillut artistejaan. Huolestuneena kuultuaan, että Jeriko One aikoo etsiä itselleen uuden managerin, hän palkkasi Iriksen vakoilemaan häntä. Lenny tajuaa, että Philo oli käskenyt tuntematonta murhaajaa tappamaan Iriksen, ja hän pyytää Faithiä pakenemaan kanssaan. Philon kätyrit kuitenkin pysäyttävät heidät.


title: Strange Days (elokuva)

text: Kun keskiyö lähenee, Lenny ja Mace soluttautuvat yksityiseen uudenvuodenjuhlaan Bonaventura Hotelissa, jonka Philo on järjestänyt kaupungin eliitille. Lenny antaa Masonille tallenteen, jotta hän voi toimittaa sen apulaispoliisipäällikkö Palmer Stricklandille, joka on vieraana juhlissa. Lenny lähtee hotelliin tutkimaan Philon kattohuoneistoa ja löytää sieltä SQUID-tallenteen, joka näyttää sisältävän Faithin raiskauksen ja murhan. Hän ei voi katsoa tallennetta loppuun, mutta löytää huoneen sängystä Philon, jolle on aiheutettu aivokuolema samalla tavalla kuin Tickille. Hän palaa katsomaan tallennetta, jolta selviää, että murhaaja on Max. Hän ei tapakaan Faithiä, vaan selviää että he ovat rakastavaisia. Tallenteella Philo saapuu huoneeseen ja Max pakottaa hänelle päähän viritellyn SQUID-laitteen. Kun Lenny saa tallenteen katsottua, Max ja Faith astuvat huoneeseen. Max ottaa Lennyn aseen ja ampuu sillä Philon. Hän kertoo, että järjesti Philolle ansan, koska tämä aikoi tappaa Faithin, koska tämä tiesi liikaa Jeriko Onen murhasta, ja hän aikoo lavastaa Lennyn siitä syylliseksi. Kun Max on ampumaisillaan Lennyn, Faith muuttaa mielensä ja käy Maxin kimppuun. Alkaa kamppailu, ja Lenny yrittää heittää Maxin alas parvekkeelta, mutta he molemmat päätyvät roikkumaan kaiteesta, kun Max tarttuu Lennyn solmioon. Lenny saa kaapattua itselleen Maxin veitsen ja katkaisee sillä solmionsa pudottaen Maxin kuolemaansa.


title: Strange Days (elokuva)

text: Hotellin ulkopuolella Mace saa Jeriko Onen murhanneet poliisit Stecklerin ja Engelmanin peräänsä, mutta hän taltuttaa kummatkin ja kiinnittää heidät käsiraudoilla rakennustelineeseen. Kolmas poliisi näkee tämän ja alkaa hakata Macea, mikä raivostuttaa ympäröivän väkijoukon mellakoimaan. Apulaispoliisipäällikkö saapuu paikalle mellakkapoliisien kanssa ja rauhoittaa tilanteen. Hän on katsonut tallenteen ja käskee poliisit pidätettäviksi. Kun heille luetaan heidän oikeuksiaan, Engelman tartuu aseeseensa ja tekee itsemurhan ja Steckler yrittää ampua Macen, mutta hänet ammutaan ensin. Kun Lennyn ja Macen haavoja hoidetaan, Faith pidätetään Philon murhasta. Ja kun keskiyö koittaa, Lenny ja Mace suutelevat intohimoisesti.


title: Joseph Khiamsun Nittayo

text: Joseph Khiamsun Nittayo (29. toukokuuta 1908 – 2. lokakuuta 1998) oli thaimaalainen roomalaiskatolinen arkkipiispa. Hänet vihittiin papiksi 21. joulukuuta 1935 ja nimitettiin Bangkokin apostoliseksi koadjuuttorivikaariksi sekä Obban titulaaripiispaksi 13. syyskuuta 1963. Piispaksi konsekroinnin suoritti 20. lokakuuta paavi Paavali VI, jota avustivat Pietro Sigismondi ja Sergio Pignedoli.


title: Joseph Khiamsun Nittayo

text: 29. huhtikuuta 1965 Nittayosta tuli Bangkokin apostolinen vikaari, ja 18. joulukuuta 1965 hän sai nimityksen sen arkkipiispaksi. Hän osallistui Vatikaanin toiseen kirkolliskokoukseen ja erosi tehtävistään arkkihiippakunnan johdossa 18. joulukuuta 1972. Hän toimi maansa piispainkokouksen johdossa vuosina 1970–1973.


title: Paul-Louis Carrière

text: Paul-Louis Carrière (30. maaliskuuta 1908 – 21. helmikuuta 2008) oli ranskalainen roomalaiskatolinen piispa. Hänet vihittiin papiksi 8. heinäkuuta 1931 ja nimitettiin Lavalin hiippakunnan koadjuuttoripiispaksi sekä Labicumin titulaaripiispaksi 5. marraskuuta 1968. Piispaksi vihkiminen seurasi 11. tammikuuta 1969. Pääkonsekraattorina toimi René-Joseph Piérard, jota avustivat Charles-Marie-Jacques Guilhem ja Jean-Félix-Albert-Marie Vilnet.


title: Paul-Louis Carrière

text: Carrièresta tuli 31. joulukuuta 1969 Lavalin piispa, ja hän toimi tässä virassa, kunnes jäi eläkkeelle 10. maaliskuuta 1984.


title: René-Joseph Piérard

text: René-Joseph Piérard (6. maaliskuuta 1899 Châlons-sur-Marne – 18. syyskuuta 1994) oli ranskalainen roomalaiskatolinen piispa. Hänet vihittiin papiksi 31. maaliskuuta 1923 ja nimitettiin Châlonsin hiippakunnan koadjuuttoripiispaksi sekä Iuliopoliin titulaaripiispaksi 29. joulukuuta 1945. Piispaksi vihkiminen seurasi 19. maaliskuuta 1946. Pääkonsekraattorina toimi Louis-Augustin Marmottin, jota avustivat Georges Marie Paul Petit ja Julien François Le Couëdic.


title: René-Joseph Piérard

text: Piérardista tuli 9. tammikuuta 1948 Châlonsin piispa, ja hän toimi tässä virassa, kunnes jäi eläkkeelle 17. syyskuuta 1973. Hän osallistui Vatikaanin toiseen kirkolliskokoukseen.


title: Madagaskarinvarpushaukka

text: Madagaskarinvarpushaukka ("Accipiter francesiae") on haukkojen heimoon kuuluva lintu. Sitä tavataan Komoreilla, Madagaskarissa ja Mayottessa. Populaation suuruus lasketaan kymmenissätuhansissa, ja se arvioidaan vakaaksi.


title: Madagaskarinvarpushaukka

text: Sen elinpiiriä on subtrooppiset ja trooppiset kosteat alavat ja vuoristometsät 2000 metrin korkeuteen, kuivat savannit, istutukset ja viljelmät.


title: Madagaskarinvarpushaukka

text: Sillä on neljä alalajia:


title: Aurdal

text: Aurdal voi viitata seuraaviin asioihin Norjassa:


title: HMS Picotee

text: HMS Picotee (viirinumero K63) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.


title: HMS Picotee

text: Alus tilattiin 19. syyskuuta 1939 Belfastista Pohjois-Irlannista Harland and Wolffilta. Sen köli laskettiin 21. maaliskuuta 1940 telakkanumerolla 1069 ja alus laskettiin vesille 19. heinäkuuta. Alus valmistui vielä samana vuonna 5. syyskuuta ensimmäisenä ja ainoana päällikkönään laivaston reservinyliluutnantti Ronald Arthur Harrison.


title: HMS Picotee

text: "HMS Picotee" liitettiin palvelukseen oton jälkeen suojaamaan Pohjois-Atlantin saattueita.


title: HMS Picotee

text: Alus lähti 7. elokuuta Greenockista 4. saattajaryhmän mukana liittyäkseen merellä saattueeseen ONS4. Se upposi miehistöineen mukaan lukien aluksen päällikkö Ronald Arthur Harrison 12. elokuuta 1941 Islannin eteläpuolella Pohjois-Atlantilla Saksan laivaston sukellusveneen "U-568" torpedoimana.


title: Jack in the Box

text: Jack in the Box on yhdysvaltalainen pikaruokaketju, jonka perusti Robert O. Peterson vuonna 1951 San Diegossa, Kaliforniassa, jossa sijaitsee myös sen päämaja. Yhtiöllä on yhteensä 2 200 ravintolaa, jotka sijaitsevat pääasiassa Yhdysvaltain länsirannikolla.


title: Jack in the Box

text: Yhtiön ruokiin kuuluvat esimerkiksi Jumbo Jack, Sourdough Jack, ja Ultimate Cheeseburger. Yhtiö ylläpitää myös Qdoba Mexican Grill -ketjua.


title: Äkäsjokisuu

text: Äkäsjokisuu (myös Äkäsjoensuu) on kylä Kolarissa lähellä Muonion rajaa. Kylä sijoittuu molemmin puolin Muonionjokeen laskevaa Äkäsjokea. Asukkaita kylässä nykyään on alle kaksisataa.


title: Äkäsjokisuu

text: Kylällä toimi 1960-luvun puolivälissä rakennettu Partekin sementtitehdas, joka lopetti toimintansa vuonna 1989. Parhaimmillaan sementtitehtaalla on ollut työntekijöitä jopa lähes 200.


title: Äkäsjokisuu

text: Kylällä on muun muassa ollut oma koulu sekä kolme pankkia. Kylässä sijainnut Äkäsjoen ratapiha oli Suomen rataverkon pohjoisin liikennepaikka vuosina 1967–1973 sekä toiseksi pohjoisin vuoteen 2005 saakka.


title: Helena Turpeinen

text: Helena Elsa Marjatta Turpeinen (myöhemmin Haapakoski, s. 25. huhtikuuta 1947 Raahe) on suomalainen pikajuoksija, joka teki Suomen ennätyksen 4 × 100 metrillä kokoonpanolla Helena Turpeinen – Aura-Liisa Laihorinne – Sirkka Norrlund – Maija Koivusaari Helsingissä 1965 aikaan 47,8 s. Hän sijoittui hopealle 200 metrin ja pronssille 100 metrin juoksussa Kalevan kisoissa 1965. Hän edusti Raahen Vesaa.


title: Keijo Houhala

text: Keijo Antero Houhala (s. 1969) on suomalainen insinööri (YAMK), joka on vuodesta 2001 toiminut neuvottelujärjestö Tekniikka ja Terveys KTN ry:n puheenjohtajana. Houhala on toiminut myös KTK Tekniikan Asiantuntijat ry:n puheenjohtajana vuosina 2001-2017. Tultuaan valituksi näihin tehtäviin hän oli 32-vuotiaana siihen asti Suomen nuorin liittopuheenjohtaja.


title: Keijo Houhala

text: Houhalan ja Matti Viljasen yhteistoiminnan tuloksena muodostettiin Uusi Insinööriliitto UIL ry, joka sittemmin purkaantui keskinäisten yhdistymissopimustulkintojen takia ja Viljasen siirryttyä UIL ry:n puheenjohtajan tehtävistä Akava ry:n puheenjohtajaksi .


title: Keijo Houhala

text: Houhala hävisi 15. marraskuuta 2017 järjestetyn KTK Tekniikan Asiantuntijat ry:n edustajakokouksessa liiton puheenjohtajavaalin Sari Estilälle.


title: Keijo Houhala

text: Nuoruudessaan Houhala harrasti jalkapalloa, koripalloa ja lyhyiden matkojen juoksua.


title: Keijo Houhala

text: Houhala opiskeli Mikkelin teknillisessä oppilaitoksessa ympäristö- ja terveysteknikoksi ja hankki lisäopintoja Turun yliopiston avoimessa korkeakoulussa. Vuonna 2004 hän valmistui insinööriksi Tampereen ammattikorkeakoulusta ja suoritti ylemmän insinööritutkinnon 2012 Hämeen ammattikorkeakoulun teollisuuden palveluliiketoiminnan linjalta.


title: Keijo Houhala

text: Houhala työskenteli kymmenisen vuotta erilaisissa ympäristö- ja terveysalan valvonta- ja kehittämistehtävissä. Hän toteutti työn ohessa tutkimuksen pintojen puhtaudesta vuonna 1995 . Sen pohjalta Suomessa käynnistyi alan laajempi tutkimustyö, jolla saatiin työkaluja niin yritysten kuin viranomaisvalvonnankin käyttöön kuten "Pintahygieniaopas" ja "Uimahallien ja sivutilojen hygieniaopas". Oppaisiin koottujen tutkimusten pohjalta laadittiin kansalliset konsensuspohjaiset pintapuhtausarvioinnin kriteerit. Pintahygieniaoppaan kriteereitä Orion Diagnostica hyödynsi maailmanlaajuisesti Hygicult tuotteidensa osalta.


title: Keijo Houhala

text: Houhala on toiminut Lempäälän kunnanvaltuustossa kaksi kautta valtuutettuna ja kaksi kautta varavaltuutettuna sekä muissa luottamustehtävissä. Hän on ollut urheiluseura Sääksjärven Loiskeen puheenjohtajana vuosina 1998-2002 ja 2009-2013.


title: Keijo Houhala

text: Keijo Houhalalle on myönnetty Suomen Leijonan I luokan ritarimerkki 2010.


title: Tuija Valkama

text: Tuija Valkama (o.s. Lindroos, s. 21. kesäkuuta 1934) on suomalainen pikajuoksija, joka edusti Helsingin Naisurheilijoita. Hän juoksi 4 × 100 metrillä kaksi kertaa uuden Suomen ennätyksen. Aika 49,3 s saavutettiin kokoonpanolla Aulikki Lehmijoki - Tuija Valkama - Riitta Sarahete - Tuovi Vahtera Oslossa 1956 ja aika 48,9 s kokoonpanolla Irja Ukkola - Tuovi Vahtera - Tuija Valkama - Aulikki Lehmijoki Lahdessa 1957. Valkaman ennätys 100 metrillä on 12,5 s ja pituushypyssä 505 cm. Hänellä on lukuisia maaotteluedustuksia. Hän juoksi 100 metrillä uuden Suomen ennätyksen 12,6 s Göteborgissa 1951.


title: Raija Mustonen

text: Raija Mustonen (o.s. Talvensaari, s. 9. tammikuuta 1940, Kittilä) on naisten keihäänheiton viisinkertainen Suomen mestari. Hänen ennätyksensä on 52,82 vuodelta 1966. Mustonen edusti Lapin Lukkoa.


title: Äkäsjoki

text: Äkäsjoki on Tornionjoen vesistöön kuuluva joki Lapin maakunnassa Kolarin ja Muonion kuntien alueella. Joki saa alkunsa Äkäsjärvestä Muoniossa, virtaa sieltä etelään Kolarin Äkäslompolon kylän kautta ja laskee Muonionjokeen Kolarin Äkäsjokisuun kylän luona. Pituutta joella on 46 kilometriä ja pudotuskorkeutta 107 metriä. Äkäsjokilaakso on muodostunut siirros- ja hiertovyöhykkeeseen. Hiekka- ja sorakerrostumat ovat jokilaakson varrella yleisiä.


title: Äkäsjoki

text: Äkäsjoki saa alkunsa Äkäsjärvestä, josta se laskee Kukaslompolon kautta Äkäslompolojärveen. Sivujoista Kaupinjoki ja Kesänkijoki laskevat myös Äkäslompolojärveen, josta Äkäsjoki jatkuu edelleen Hannukaisen kautta Äkäsjokisuuhun, missä se yhtyy Muonionjokeen. Äkäsjoen valuma-alue on pääosin asumatonta Lapin tunturi- ja vaara-aluetta, eikä se sisällä juurikaan peltoalueita. Valuma-alueen pinta-ala on 649 km² ja järvisyysprosentti 3,1 %. Keskivirtaama on Hannukaisen kohdalla 5,4 m³/s ja Äkäsjokisuun kohdalla 7,2 m³/s. Keskimääräinen vuotuinen ylivirtaama Äkäsjokisuulla kevättulvan aikana on 110 m³/s.


title: Äkäsjoki

text: Äkäsjokeen laskee useita sivujokia, joista merkittävimmät ovat Hannukaisen yläpuolinen Kuerjoki ja alapuoliset Valkeajoki ja Tapojoki. Pienempiä sivujokia ovat Kesänkijoki, Rautuoja ja Kaupinjoki Äkäslompolossa sekä Laurinoja, Kivivuopionoja ja Kylmäoja Hannukaisen ympäristössä.


title: Äkäsjoki

text: Äkäsjoen happitilanne on hyvä. Veden pH-arvo on neutraalin tuntumassa lukuun ottamatta kevättulvan aikaa, jolloin se laskee noin tasolle pH 6. Fosforipitoisuus on lievästi rehevän - rehevän vesistön tasoa. Typpi- ja metallipitoisuudet ovat pieniä. Vedessä ei ole ylimääräistä sameutta. Äkäsjoen ekologinen tila on luokiteltu hyväksi.


title: Äkäsjoki

text: Äkäsjoki on yksi Tornionjoen tärkeimpiä meritaimenkannan lisääntymisalueita. Vuonna 2006 tehdyn selvityksen mukaan Äkäsjoki tuotti n. 1100 meritaimenen luonnossa syntynyttä vaelluspoikasta. Poikastuotantopotentiaaliksi on arvioitu 13 000 vaelluspoikasta vuodessa. Meritaimen ja paikalliset purotaimenkannat lisääntyvät myös sivujoissa. Lohen merkittävimmät poikastuotantoalueet ovat lähinnä Äkäsjoen alajuoksulla.


title: Äkäsjoki

text: Vuonna 2007 tehtiin Hannukaisen kaivoshankkeeseen liittyen kalastustiedustelu, joka käsitti Äkäsjoen ja sivujoista Kuer- ja Valkeajoen. Kyselyyn vastanneiden saama kokonaissaalis oli 435 kg ja se oli saatu lähinnä vapakalastuksella. Saaliin pääkalat olivat taimen (136 kg), harjus (108 kg) ja hauki (80 kg). Lisäksi saatiin ahventa (43 kg), lohta (4 kg) ja särkikaloja (4 kg).


title: Äkäsjoki

text: Alueella käynnistettiin vuonna 2005 Kalaparatiisihanke, jonka kustannusarvio on 350 000 euroa. Hankkeessa kunnostetaan useita järviä ja jokia, jotka kuuluvat Äkäsjoen vesialueeseen. Tavoitteena on, että vesistö ja kalastusjärjestelyt kehittyisivät ja hanke kehittäisi matkailukalastusta alueella.


title: Irja Ukkola

text: Irja Ukkola (s. 1936) on suomalainen pikajuoksija, joka kuului 4 × 100 metrin viestijuoksussa Suomen-ennätysajan 48,9 s Lahdessa 1957 juosseeseen joukkueeseen (Irja Ukkola - Tuovi Vahtera - Tuija Valkama - Aulikki Lehmijoki). Hänen ennätyksensä 100 metrin juoksussa on 12,6 s. Hän edusti Vaalan Karhua.


title: Taketsugu Asazaka

text: Taketsugu Asazaka (; s. 24. heinäkuuta 1930) on japanilainen entinen pikaluistelija.


title: Taketsugu Asazaka

text: Asazaka sijoittui yleisluistelun MM-kisoissa yhdeksänneksi 1954 ja oli seuraavana vuonna 27. Vuonna 1956 hän oli kisojen 30. paras. Asazaka osallistui Cortina d'Ampezzon olympialaisissa 1956 neljälle matkalle ja sai parhaan sijoituksensa 1 500 metriltä, jolla hän oli 21.


title: Taketsugu Asazaka

text: "Lähde: Speed Skating Base"


title: Lilja Erikkilä

text: Lilja Erikkilä juoksi 100 metrillä Suomen ennätyksen 12,6 s Kalajoen vastavalmistuneella kentällä 13. elokuuta 1939.


Komitea työväeninternationaalin puolesta () on trotskilaisten puolueiden kansainvälinen yhteistyöjärjestö, edustettuna yli 40 maassa. Suomessa CWI:tä edustaa Sosialistinen Vaihtoehto.


title: Riitta Sarahete

text: Riitta Maija Lehtoranta (o.s. Sarahete, s. 8. elokuuta 1935) on suomalainen yleisurheilija, joka menestyi pikajuoksuissa ja pituushypyssä.


title: Riitta Sarahete

text: Sarahete voitti pituushypyn Suomen-mestaruuden vuonna 1958 ja saavutti vuotta aikaisemmin pronssia. Hän saavutti SM-hopeaa 100 metrin juoksussa vuonna 1953.


title: Riitta Sarahete

text: Sarahete teki Suomen ennätyksen 4 × 100 metrin viestijuoksussa Oslossa 1956; ennätysajan 49,3 s juosseeseen joukkueeseen kuuluivat myös Aulikki Lehmijoki ja Tuija Valkama kahdella ensimmäisellä osuudella sekä Tuovi Vahtera ankkurina. Sarahete edusti Viipurin Urheilijoita. Hänen ennätyksensä 100 metrillä on 13,3 s ja pituushypyssä myötätuulitulos 544 cm. Hänellä on muutamia maaotteluedustuksia.


title: Jääkiekko talviolympialaisissa 2002 – miesten karsinnat

text: Jääkiekon miesten olympiakarsinnat vuoden 2002 Salt Lake Cityn turnaukseen aloitettiin syyskuussa 1999.


text: Pelattiin 3.-5. syyskuuta 1999 Aomorissa, Japanissa.


text:
Esikarsinta pelattiin 10.-13. helmikuuta 2000 ja lohkojen voittajat pääsivät karsinnan lopputurnaukseen.
Pelattiin Ljubljanassa, Sloveniassa.


text: Pelattiin Tallinnassa, Virossa.


text: Pelattiin Gdańskissa, Puolassa.


text: Pelattiin Kööpenhaminassa, Tanskassa.


text:
Karsinnan lopputurnauksen lohkojen kolme parasta pääsivät mukaan olympiaturnaukseen 2002.
Lohko A pelattiin Oslossa, Norjassa.


text: Lohko B pelattiin Klagenfurtissa, Itävallassa.


text: Sijoituksilla oli merkitystä IIHF:n maailmanrankingiin.


title: Arsen Sargsyan

text: Arsen Sargsyan (, s. 13. joulukuuta 1984) on armenialainen pituushyppääjä ja kolmiloikkaaja.


title: Arsen Sargsyan

text: Sargsyan karsiutui Debrecenin alle 18-vuotiaiden MM-kilpailuissa 2001 pituushypyn ja kolmiloikan loppukilpailuista. Tampereen alle 20-vuotiaiden EM-kilpailuissa 2003 hän oli pituushypyssä 11:s ja karsiutui kolmiloikan loppukilpailusta. Hän karsiutui pituushypyn loppukilpailusta alle 23-vuotiaiden EM-kilpailuissa Erfurtissa 2005.


title: Arsen Sargsyan

text: Sargsyan karsiutui pituushypyn loppukilpailusta sisäratojen EM-kilpailuissa Torinossa 2009, sisäratojen MM-kisoissa Dohassa 2010 sekä ulkoratojen EM-kilpailuissa Barcelonassa 2010 ja Helsingissä 2012.


title: Arsen Sargsyan

text: Sargsyan hyppäsi pituushyppyennätyksensä 820 cm Artašatissa 8. kesäkuuta 2012. Hallissa hän on hypännyt parhaimmillaan 793 Jerevanissa 24. tammikuuta 2010. Kolmiloikkaennätyksensä 15,91 hän teki Artašatissa 30. toukokuuta 2010.


title: Arsen Sargsyan

text: Sargsyan on voittanut Armenian-mestaruuden pituushypyssä 2005, 2006, 2008, 2010 ja 2012 sekä kolmiloikassa 2008 ja 2010.


title: Vratislav Šustr

text: Vratislav Šustr (s. 24. heinäkuuta 1959 Prostějov) on Tšekkoslovakiaa edustanut entinen ratapyöräilijä. Hän sijoittui sprintissä viidenneksi Soulin olympialaisissa 1988.


title: Jack Reacher: Tappajan jäljillä

text: Jack Reacher: Tappajan jäljillä () on Christopher McQuarrien ohjaama ja yhdessä Josh Olsonin kanssa käsikirjoittama vuonna 2012 julkaistu rikoselokuva. Sen pääroolissa on Tom Cruise. Elokuva perustuu Lee Childin romaaniin "Tappaja".


title: Helsinki Lacrosse

text: Helsinki Lacrosse Club ry eli tutummin Helsinki Lacrosse on Suomen vanhin, vuonna 2002 perustettu lacrosseseura. Nimensä mukaisesti joukkueen kotipaikkana on Helsinki. Vuonna 2015 seura vaihtoi nimensä Helsingin Lacrosse Seura Ry:stä, Helsinki Lacrosse Club ry:ksi. Seuralla on miesten joukkue, Helsinki Chiefs, sekä naisten joukkueet Chiefettes ja Cherookies (perustettu 2014). Helsinki Chiefs on voittanut vuodesta 2005 pelatun lacrossen SM-sarjan seitsemän kertaa, vuosina 2005–2007 sekä vuosina 2009–2012. Chiefettes on Suomen mestari vuosilta 2008, 2013 ja 2015.


title: Helsinki Lacrosse

text: Helsinki Chiefs tunnettiin vuoteen 2006 asti nimellä Hellax.


title: Tuoksusetrit

text: Tuoksusetrit ("Calocedrus") on sypressikasvien ("Cupressaceae") heimoon kuuluva havupuusuku. Sukuun kuuluu neljä lajia, joista kolme kasvaa luontaisena itäisessä Aasiassa ja yksi läntisessä Pohjois-Amerikassa.


title: Tuoksusetrit

text: Suvun lajit luokiteltiin aiemmin sukuun "Libocedrus", sittemmin monet tämän suvun lajeista on jaettu omiin sukuihinsa. Nykyään niitä ei pidetä läheisinä sukulaisina. Tuoksusetrit kuuluvat sypressikasvien alaheimoon "Cupressoideae" ja suku "Libocedrus" alaheimoon "Callitroideae". Tästä huolimatta eräät lähteet saattavat vieläkin käyttää vanhoja nimiä. Nimistään huolimatta puut eivät ole sukua varsinaisille setreille ("Cedrus"), jotka puolestaan kuuluvat mäntykasvien heimoon.


title: Tuoksusetrit

text: Tuoksusetrit ovat ainavihantia 15–50 metriä korkeita puita, ja niiden kasvutapa on yleensä avoimen kartiomainen. Kaarna on paksu ja uurteinen. Oksat ovat kärjistään viuhkamaisesti sivusuunnassa haarautuvia. Versot lehtineen ovat vaakasuuntaisesti litteät. Lehdet ovat ruodittomia ja suomumaisia, paitsi kapeita ja neulasmaisia hyvin nuorilla taimilla. Niiden pituudesta on yleensä yli puolet johteista lehtikantaa. Lehdet ovat asettuneet vastakkaisesti neljään riviin. Puut ovat yksikotisia. Sekä hede- että siemenkävyt ovat yksittäin versojen päädyissä. Pienissä, 14–25 mm pitkissä siemenkävyissä on 4–6 ohutta käpysuomua. Siemenillä on kaksi siipeä.Lisäksi fossiileista tunnetaan sukupuuttoon kuolleita lajeja, kuten oligoseenikautinen "Calocedrus huashanensis".


title: Tuoksusetrit

text: Oregonintuoksusetri esiintyy luonnostaan läntisessä Pohjois-Amerikassa Yhdysvaltain länsirannikolta Meksikon pohjoisosiin, kolme muuta lajia itäisessä Aasiassa lähinnä vuoristoalueilla Etelä-Kiinasta Vietnamiin sekä Taiwanin saarella. Kaikki kolme Aasialaista lajia ovat uhanalaisia; erittäin uhanalaiseksi luokiteltu laji "Calocedrus rupestris" löydettiin vasta 2004 Koillis-Vietnamin Bắc Kạnin maakunnan karstivuorilta, ja yksilöitä arvioidaan olevan alle 2 500.


title: Tuoksusetrit

text: Oregonintuoksusetriä ja vähemmässä määrin myös kiinantuoksusetriä käytetään koristepuuna lauhkealla ja subtrooppisella vyöhykkeellä. Kumpaakin lajia käytetään myös puutavarana; oregonintuoksusetriä on erityisesti käytetty lyijykynien valmistamiseen. Kaksi muuta lajia ovat varsin harvinaisia sekä luonnossa että viljelyssä.


title: Yvonne Hill

text: Yvonne Avis Hill (s. 24. heinäkuuta 1937 Stirling) on australialainen entinen ampuja. Hän edusti seuratasolla Hahndorf Rifle Clubia ja berliiniläistä BRC:tä. Hill osallistui Moskovan olympialaisissa 1980 50 metrin pienoiskiväärin makuuasentokilpailuun, jossa hän sijoittui yhdenneksitoista.


title: Incomparable

text: Incomparable on Dead by Aprilin toinen studioalbumi. Sen oikean ilmestymispäivän piti olla 21.9., mutta se vuoti vahingossa nettiin jo 3.9.2011.


title: Stronger (Dead by Aprilin albumi)

text: Stronger on Dead by Aprilin ensimmäinen kokoelma-albumi, joka julkaistiin 24. tammikuuta 2011. Albumi sisältää kolme uudelleenmiksausta, kaksi vain singlellä julkaistua kappaletta, Slipknotin Shawn Crahanin tekemän remixin, Killing Joke coverin sekä julkaisemattoman demoversion kappaleesta "More Than Yesterday" ja kahdesta kappaleesta julkaisemattomia uudelleennauhoitettua akustista versiota.


title: Ma Lin

text: Ma Lin (s. 19. helmikuuta 1980) on kiinalainen pöytätennispelaaja. Hän oli ITTF:n rankingin sijalla viisi toukokuussa 2012. Ma Lin voitti kaksi kultamitalia Pekingin olympialaisista 2008. Lisäksi hän on voittanut yhdeksän maailmanmestaruutta.


title: Riitta-Maija Soppi

text: Riitta-Maija Soppi (myöhemmin Salmi, s. 4. huhtikuuta 1942 Kiukainen) on korkeushyppääjä, joka paransi kaksi kertaa Suomen ennätystä. Vuonna 1960 hän hyppäsi uudeksi Suomen ennätykseksi 162 ja seuraavana vuonna 164. Hän voitti korkeushypyn Kalevan Kisoissa 1960 tuloksella 154 ja seuraavan vuonna hän oli hopealla tuloksella 161. Hän edusti Porin Tarmoa.


title: Kayesin alue

text: Kayesin alue () on hallintoalue Malin länsiosassa. Sen pääkaupunki on Kayes. Alueen pinta-ala on 120 860 neliökilometriä. Asukkaita on vuoden 2009 väestönlaskennan mukaan 1 993 600 henkeä.


title: Kayesin alue

text: Alue käsittää 9,7 prosenttia Malin pinta-alasta. Se rajoittuu idässä Malin Koulikoron alueeseen, pohjoisessa Mauritaniaan, lännessä Senegaliin ja etelässä Guineaan.


title: Kayesin alue

text: Luonnonalueita ovat Guidimaghan tasanko pohjoisessa ja Mandinguen ylänkö etelässä, Beredji-kourou, Kaarta ja Tambaoura sekä Senegalin ja sen sivujokien alangot. Maanpinnan korkeus vaihtelee 27 ja 806 metrin välillä.. Tärkeimmät vesistöt ovat Senegal ja sen alkujoet Bafing ja Bakoye sekä sivujoet Falémé, Kolimbiné ja Karakoro. Ainoa luonnonjärvi on Magui. Manantalin pato Bafingjoella muodostaa suuren tekojärven. Hyötykaivannaisia ovat kulta, rautamalmi, bauksiitti, uraani, timantit, kalkkikivi ja marmori.


title: Kayesin alue

text: Alueen pohjoisosa kuuluu Sahelin, keski- ja eteläosa Sudanin ja eteläisin osa Guinean ilmastovyöhykkeisiin. Vuotuinen sademäärä on pohjoisessa alle 600 ja etelässä yli 1200 millimetriä. Vuodenaikoja on kaksi tai kolme. Kuuma sadekausi kestää touko-kesäkuusta syys-lokakuuhun, viileä kuiva kausi joulukuusta tammikuuhun ja kuuma kuiva kausi helmikuusta touko-kesäkuuhun. Keväällä puhaltaa kuiva ja kuuma harmattan-tuuli koillisesta. Sateet tuo lounaasta puhaltava monsuuni. Kuukausien keskilämpötilat vaihtelevat paikasta riippuen 22 ja 42 asteen välillä.


title: Kayesin alue

text: Kasvillisuus on pohjoisessa aroa ja etelässä metsäistä savannia tai avointa metsää sekä vesistöjen varrella galleriametsiä. Alueella on 18 suojeltua metsäaluetta, joiden yhteispinta-ala on 253 239 hehtaaria. Luonnonsuojelualueita ovat Boucle du Baoulén kansallispuisto ja Bafing Makanan luonnonpuisto. Eläinlajeihin kuuluvat antiloopit, puhvelit, krokotiilit, simpanssit sekä harvinaiset leopardit ja leijonat.


title: Kayesin alue

text: Alueeseen kuuluu seitsemän piiriä, 52 arrondissementtia, 12 kaupunkikuntaa, 117 maalaiskuntaa ja 1564 kylää ja kaupunginosaa. Piirit ovat Bafoulabé, Diéma, Kayes, Kéniéba, Kita, Nioro ja Yélimané. Kaupunkeja ovat Fatao, Fégui, Gouméra, Kayes, Kita, Kourouninkoto, Kouniakary, Nioro, Somankidy, Toya, Trougoumbé ja Youri.


title: Kayesin alue

text: Alueella asuu 13,7 prosenttia Malin väestöstä. Asukastiheys on 17,4 henkeä neliökilometrillä ja kaupunkiväestön osuus 13,9 prosenttia. Kayesista suuntautuu voimakas muuttoliike ulkomaille, varsinkin Ranskaan.


title: Kayesin alue

text: Asukkaat ovat pohjoisessa etupäässä soninkeja, keskiosassa khasonkoja ja etelässä mandinkoja. Lisäksi on fulbeja, bambaroita ja maureja.. Puhutuimmat kielet ovat soninke (28,9 %), mandinka (24,0 %), bambara (22,8 %), fulani (12,6 %), khasonka (7,3 %) ja mauri (2,0 %). Vallitseva uskonto on islam, mutta alueella on myös kristittyjä.


title: Kayesin alue

text: Kayesin alueella on Malin tihein maantieverkko. Tärkeimmät väylät johtavat Bamakosta Kayesin ja Kéniéban kautta Senegaliin. Alueen läpi kulkee Dakarin–Nigerin rautatie. Kayesissa on kansainvälinen Dag-Dagin lentokenttä.


title: Kayesin alue

text: Noin 80 prosenttia väestöstä harjoittaa maanviljelyä, karjanhoitoa, kalastusta ja keräilyä. Tärkeimmät viljelykasvit ovat durra, hirssi, maissi, maapähkinä, lehmänpapu, riisi ja fonio sekä Kitan ja Bafoulabén piireissä puuvilla. Ekstensiivinen karjanhoito perustuu osin transhumanssiin. Tuotantoeläimiä ovat naudat, lampaat, vuohet, aasit, hevoset, vähäisessä määrin kamelit ja siat sekä siipikarja.


title: Kayesin alue

text:
Tärkeimmät kauppatavarat ovat karja, vuodat ja nahka.
Alueella toimii useita teollisia kultakaivoksia. Kultaa kaivetaan myös perinteisin menetelmin. Kitassa toimii öljynpuristamoja ja Diamoussa sementtitehdas. Manantalissa ja Féloussa on vesivoimalaitokset, ja uutta voimalaa suunnitellaan myös Gouinaan.


title: Kayesin alue

text: Koulutusjärjestelmä käsittää ala- ja yläkouluja, koulutus- ja kehittämiskeskuksia (CED), lukutaitokeskuksia, yhdeksän lyseota, seitsemän ammattikoulua sekä opettajainkoulutuslaitoksen. Koulua käy 70,9 prosenttia alakouluikäisistä (tytöistä 64,1 %), mikä vastaa maan keskitasoa. Lukutaitoisten osuus yli 15-vuotiaista on 20,8 prosenttia, mikä on alle keskiarvon (27,7 %), mutta enemmän kuin Moptin ja Timbuktun alueilla.


title: Kayesin alue

text: Terveyspalveluihin kuuluvat aluesairaala, piirien poliklinikat ja lähes 150 kunnallista terveyskeskusta. Yleisimmät terveysongelmat ovat malaria, skistosomiaasi ja aliravitsemus. Vesihuolto kattaa 67 prosenttia tarpeesta, ja 9,4 prosenttia talouksista joutuu käyttämään juomavetenään pintavettä (koko maassa 3,5 %). Énergie du Malin sähköverkko on Kayesissa, Kitassa, Niorossa, Manantalissa, Bafoulabéssa ja Mahinassa.


title: Mirja Kullas

text: Mirja Sisko Heikkilä (o.s. Kullas, s. 4. tammikuuta 1942 Ilmajoki) on aitajuoksija, joka edusti Seinäjoen Urheilijoita. Hänellä on useita SM-mitaleita. Heikkilä voitti 80 metrin aitajuoksun Kalevan Kisoissa 1959 ja sijoittui Kalevan Kisoissa 1961 toiseksi. Vuosina 1958, 1960, 1962, 1964 ja 1965 hän saavutti aitajuoksussa pronssia. Hän on ollut maaotteluedustaja sekä aitajuoksussa, viisiottelussa että korkeushypyssä. Hän voitti vuonna 1959 viisiottelussa SM-hopeaa.


title: King Kong -tyttö

text: King Kong -tyttö () on Virginie Despentesin vuonna 2006 ilmestynyt kirja, joka esittelee feminismiä uudistavaa näkemystä.


title: King Kong -tyttö

text: Despentes vaatii naisten itsenäisyyttä, mikä olisi hänen mukaansa myös miesten etu. Despentes kirjoittaa, että historiallisesti miesten poliittisella valta-asemalla on ollut hintansa. Naisten ruumiit ovat kuuluneet miehille vain korvauksena siitä, että miesten ruumiit kuuluvat tuotannolle rauhan aikana ja valtiolle sota-aikana. Tilanteesta hyötyy vain harvalukuinen johtoporras. Mieheltä vaaditaan tunteiden tukahduttamista. Hänen tulee alistua väkivallan käyttäjäksi ja kohteeksi. Jotta mies saisi naisen, hänen on menestyttävä taloudellisesti. ”Tätä kaikkea tarvitaan, jotta naiset, aina, luovuttaisivat lapsensa sotaan ja jotta miehet suostuisivat tapattamaan itsensä puolustaessaan muutaman lyhytnäköisen mulkun etuja.”


title: King Kong -tyttö

text: Despentesin mukaan prostituoidut ovat ainoa työläisryhmä, jonka asema järkyttää hyväosaisia naisia. Porvarisnaiset vaativat usein prostituution kieltämistä, vaikka se tapahtuisi naisen omasta tahdosta ja kunnon olosuhteissa. Perusteluksi mainitaan, että jos prostituoiduilla olisi vaihtoehtoja, he eivät työtään tekisi. Mutta ”muut vähävaraisten naisten työt saati ne surkeat palkat joilla he aikaansa myyvät eivät kiinnosta ketään”. Despentesin mukaan kyse on siitä, että muut naiset pelkäävät ”liian suoraa ja asiallista ja siksi epälojaalia kilpailua.” Jos prostitutionaalinen sopimus arkistuisi, avioliittosopimus alkaisi näyttäytyä samanlaiselta.


title: King Kong -tyttö

text: Miehet valittavat, kuinka naiset tavoittelevat valtaa, rahaa ja korkeassa asemassa olevia miehiä. Mutta miehiin on helppo käyttää valtaa naisellisuudella. Despentes kirjoittaa, kuinka minihameeseen ja korkokenkiin pukeutuminen antoi hänelle yksinkertaisella tavalla vaikutusvaltaa. Kun Despientes työskenteli prostituituna, asiakkaat olivat pääsääntöisesti ystävällisiä ja huomaavaisia. Sen sijaan heidän yksinäisyytensä, ujoutensa ja heikkoutensa oli vaikea kestää. Entiseen työhön verrattuna työolot olivat Despentesille ylelliset. Parissa tunnissa saattoi ansaita sen minkä edestä sai muualla työskennellä viikon.


title: King Kong -tyttö

text: ”Jos asiaa voisi jotenkin tutkia, ihmiset yllättyisivät saadessaan tietää, miten moni tyttö on oikeasti myynyt seksiä tuntemattomille. Myynyt verhotusti, sillä viettelyn ja prostituution raja on kulttuurissamme häilyvä, ja sisimmässään kaikki tietävät sen.” Despentes esittää, että prostituoituna tilannetta on helpompi hallita: nainen tietää mitä tekee ja paljonko ansaitsee. ”Se miten naiset kroppaansa käyttävät, kun ympärillä pyörii valtaapitäviä ja varakkaita miehiä, näyttää minusta loppujen lopuksi hyvin samankaltaiselta. En vieläkään näe eroa lehtien markkinoiman naisellisuuden ja huoran naisellisuuden välillä.”


title: King Kong -tyttö

text: Despente lainaa Gail Phetersonin kirjaa "The Prostitution Prism": ”Ihmiset eivät tuomitse sitä, että nainen saa aineellisen palkkion miehen halun tyydyttämisestä. Vaan sen että hän vaatii siitä palkkion suorasanaisesti.” Miesten ei tarvitse valehdella prostituoidulle, eikä hänen tarvitse huijata miehiä, hänestä saattaa siis tulla miesten liittolainen. ”Perinteisesti naisten ja miesten ei ole kuulunut ymmärtää toisiaan, tulla toimeen keksenään saati vaalia totuutta välillään. Tällainen tilanne on selvästi pelottava.”


title: King Kong -tyttö

text: Despentiesin mukaan tiedotusvälineissä levitetään mielellään tarinoita hyväksikäytetyistä naisista siksi että ne osoittavat muille naisille, miten hyvä näiden asema on. Lisäksi sillä kerrotaan miehille, että heidän seksuaalisuutensa on kauheaa ja tuhoavaa. Paitsi että estämällä prostituoituja työskentelemästä hyvissä oloissa, miehinen halu leimataan häpeälliseksi. Despentiesin mukaan seksuaalinen osto- ja myyntisopimus on heteroseksuaalisen suhteen perusta. Asiakkaan ja prostituoidun välinen suhde on reilu ja selkeä sukupuolten välinen sopimus. Siksi sitä pyritään vaikeuttamaan.


title: Google (hakukone)

text: Google on yhdysvaltalaisen Google-yhtiön omistama, maailman suosituin hakukone. Hakuja sillä tehdään joka päivä yli kolme miljardia kertaa.


title: Google (hakukone)

text: Hakukoneen perustaminen alkoi Stanfordin yliopiston tietojenkäsittelytieteen opiskelijoiden Larry Pagen ja Sergei Brinin projektina vuonna 1996. Tällöin hakukoneen nimi oli "BackRub", ja se toimi yliopiston palvelimilla. Page ja Brin kehittivät PageRank-algoritmin tuottaakseen parempia hakutuloksia. Google-nimen hakukone sai vuonna 1997. Googlen hakukone avattiin syyskuussa 1997, ja samanniminen yhtiö perustettiin syyskuussa 1998. Yrityksen alkuperäinen osoite oli eräs autotalli Menlo Parkissa Kaliforniassa.


title: Google (hakukone)

text: Googlen Suomen johtaja on Antti Järvinen.


title: Google (hakukone)

text: Youtube-videoiden katselutiedot ja karttahaut siirtyvät Googlelle yhdistettynä laitetunnuksiin, verkko-osoitteisiin ja käyttäjän sijaintitietoihin.


title: Google (hakukone)

text: Google on ollut kahnauksissa tietosuojaviranomaisten kanssa palveluihinsa liittyen. Tietosuojavaltuutetun mukaan Google muun muassa vesittää EU:n sille määräämää yksityishenkilöiden unohtamismääräystä ja on EU:n näkökulmasta henkilörekisterin ylläpitäjä muttei toimi tämän edellyttämällä tavalla.


title: Google (hakukone)

text: Hakutulosten avuksi on tuotu uusia työkaluja. Vasemmassa laidassa hakutulossivulla on sivupalkki, jonka avulla käyttäjä voi valita etsitäänkö tietoa kaikilta sivustoilta, uutissivustoilta, kirjoista, kuvista vai reaaliaikaisista päivityksistä. Sivupalkissa on myös muita työkaluja avuksi hakutuloksien tarkentamiseen. Nyt käyttäjä voi valita miltä ajankohdalta hakutulokset ovat: kaikki tulokset, vain uusimmat tulokset tai esimerkiksi kahden päivän sisällä päivitetyt uutiset. Jos käyttäjä hakee tietoa tuotteista, voi sivupalkista valita, näytetäänkö enemmän vai vähemmän kaupallista sisältöä, esimerkiksi verkkokauppoja.


title: Google (hakukone)

text: Googleen liitettiin joulukuussa 2009 reaaliaikainen haku, jonka ideana on tarjota mahdollisimman relevantteja ja nykyhetkeen sidottuja hakutuloksia. Reaaliaikaisessa haussa näkyy tuloksia muun muassa Facebookista, Twitteristä ja MySpacesta. Reaaliaikaiset hakutulokset Twitteristä poistettiin kuitenkin käytöstä kesällä 2011 Googlen ja Twitterin sopimuksen päätyttyä.


title: Google (hakukone)

text: Euroopan unionin alueella asuvat ovat voineet toukokuun lopusta 2014 alkaen vaatia omien epäoleellisten tietojen poistoa lomakkeella Googlen hakutuloksista. Tähän Googlen pakotti EU-tuomioistuimen linjaus, jonka mukaan ihmisellä on oikeus tulla unohdetuksi, kun tieto ei enää pidä paikkaansa tai se on muuttunut epäolennaiseksi. Tilanne on kuitenkin toinen, jos tapaus on julkisesti merkittävä.


title: Google (hakukone)

text: Google perusti yhtiön ulkopuolisen komitean, joka auttaa sitä löytämään tasapainon vapaan tiedonvälityksen ja yksityisyyden suojan välillä. Komiteaa johtaa Googlen hallituksen puheenjohtaja Erik Schmidt. Jäseniin kuuluu muun muassa Wikipedian perustaja Jimmy Wales.


title: Google (hakukone)

text: Päätös seurasi poliittista kehitystä, jossa EU arvosti Yhdysvaltoja enemmän yksilön oikeuksia ja tietosuojaa. Päätöstä edelsivät Edward Snowdenin paljastukset NSA:n massavakoilusta. Googlen toimitusjohtajan, Larry Pagen, kannan mukaan päätös on haitallinen uusille innovaatioille ja internetin start up -yhtiöille, minkä lisäksi se auttaa niitä hallituksia, jotka haluavat rajoittaa internetin käyttöä. Google poistaa anomusta vastaan linkit niihin sisältöihin, jotka ovat vaillinaisia, epäolennaisia tai asiayhteydestään paisuteltuja. Kunkin tiedon julkaissut mediatalo saa Googlelta tiedon jutun linkkien poistamisesta eurooppalaisista hakutuloksista. Ne eivät kuitenkaan saa tietää, kuka unohtamista on hakenut. Esimerkiksi BBC:n taloustoimittaja Robert Peston sai ilmoituksen, että Google on piilottanut hänen kirjoitustaan vuodelta 2007. Se käsittelee johtaja Stan O'Nealin erottamista sijoituspankki Merrill Lynchistä sen jälkeen, kun pankki joutui vaikeuksiin holtittomien sijoitusten takia. Pestonin mukaan tällaiset jutut ovat tärkeitä, jos asioista halutaan antaa oikea kokonaiskuva.


title: Suomi yleisurheilun maailmanmestaruuskilpailuissa 1987

text: Suomi osallistui toisiin yleisurheilun maailmanmestaruuskilpailuihin 1987 Roomassa 32 urheilijan voimin. Seppo Räty voitti kultaa keihäänheitossa ja oli Suomen ainoa mitalisti. Arto Bryggare selviytyi 110 metrin aitajuoksun loppukilpailuun mutta ei loukkaantumisen vuoksi pystynyt juoksemaan siinä. Naisurheilijoista Tuija Helander-Kuusisto sijoittui 400 metrin aitajuoksussa viidenneksi, Tiina Lillak keihäänheitossa kuudenneksi ja Sinikka Keskitalo maratonilla kahdeksanneksi. Suomi sijoittui mitalitaulukossa jaetulle yhdeksännelle sijalle.


title: Mirja Heikkilä

text: Mirja Heikkilä -nimisiä henkilöitä ovat:


title: The Room

text: The Room on vuonna 2003 julkaistu yhdysvaltalainen indie-elokuva. Sen on ohjannut, tuottanut ja käsikirjoittanut Tommy Wiseau, joka myös näyttelee elokuvassa pääosaa. "The Room" on tullut tunnetuksi sen saamasta surkeasta vastaanotosta. Sitä on usein pidetty yhtenä kaikkien aikojen huonoimmista elokuvista.


title: The Room

text: Elokuva kertoo menestyvästä pankkivirkailijasta Johnnysta (Tommy Wiseau) ja hänen tulevasta vaimostaan, Lisasta (Juliette Danielle). Lisa ei halua olla Johnnyn kanssa ja rakastuukin Johnnyn ystävään, Markiin (Greg Sestero). Suuri osa elokuvasta on täytetty ratkaisemattomilla sivujuonilla, joista monissa esiintyy elokuvan juonen kannalta merkityksettömiä sivuhenkilöitä. "The Roomissa" on tahattoman koomisia kohtauksia sekä lukuisia virheitä kerronnassa ja tuotannossa. Wiseau itse markkinoi elokuvaa mustana komediana, mutta yleisö sekä moni muu elokuvan näyttelijöistä pitää sitä lähinnä epäonnistuneena draamana.


title: The Room

text: Elokuvan budjetin on kerrottu olleen noin kuusi miljoonaa dollaria, mutta ilmestyessään se menestyi taloudellisesti surkeasti; sen lipputulojen on arvioitu jääneen alle 2 000 dollariin. "The Roomissa" näytellyt Greg Sestero kirjoitti elokuvan tekemisestä kirjan "The Disaster Artist", joka julkaistiin vuonna 2013. Kirjaan perustuva samanniminen elokuva sai ensi-iltansa vuonna 2017 ja siinä näyttelevät muun muassa James Franco, Dave Franco ja Seth Rogen.


title: The Room

text: Elokuva kertoo menestyvästä San Franciscossa asuvasta pankkivirkailijasta Johnnysta (Tommy Wiseau) ja hänen tulevasta vaimostaan, Lisasta (Juliette Danielle). Lisa ei halua olla Johnnyn kanssa ja rakastuukin Johnnyn ystävään, Markiin (Greg Sestero).


title: The Room

text: Suuri osa elokuvasta on täytetty ratkaisemattomilla sivujuonilla, joista monissa esiintyy elokuvan juonen kannalta merkityksettömiä sivuhenkilöitä. Sivuhenkilöitä ovat muun muassa Lisan äiti Claudette, Lisan ystävä Michelle ja tämän poikaystävä Mike, psykologi Peter ja huumediileri Chris-R.


title: The Room

text: "The Room" on tullut tunnetuksi sen saamasta negatiivisesta vastaanotosta. Sitä on kutsuttu muun muassa ”huonojen elokuvien "Citizen Kaneksi"” ja sitä pidetään yhtenä kehnoimmista koskaan tehdyistä elokuvista. Elokuvaa on kritisoitu muun muassa sen näyttelijäsuorituksista, käsikirjoituksesta, ohjauksesta ja sekavasta tarinankerronasta.


title: The Room

text: Kuitenkin juuri sen huonoudesta johtuen elokuva on saavuttanut kulttimaineen ja siitä on tullut internet-ilmiö.


title: The Room

text: Alun perin elokuvaa näytettiin vain muutamassa kalifornialaisessa elokuvateatterissa, mutta vähitellen se sai huonoutensa takia "Rocky Horror Picture Show" -elokuvan kaltaisen kulttimaineen. Yhdysvalloissa "The Roomin" faneilla on tapana pukeutua teatteriesityksissä elokuvan roolihahmoiksi ja heitellä ympäri salia amerikkalaista jalkapalloa ja muovilusikoita, samalla elokuvassa esiintyviä vuorosanoja toistellen.


title: Curtis Painter

text: Curtis Jeffrey Painter (s. 24. kesäkuuta 1985 Watseka, Illinois) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan New York Giantsissa. Ammattilaisurallaan Painter on edustanut lisäksi Indianapolis Coltsia.


title: Curtis Painter

text: Indianapolis Colts varasi Purduen yliopiston joukkueessa yliopistojalkapalloa pelanneen Painterin vuoden 2009 NFL:n varaustilaisuudessa, tilaisuuden kuudennella kierroksella. Hän pelasi Coltsissa kolmen kauden ajan, joista kaksi ensimmäistä tähtipelinrakentaja Peyton Manningin varamiehenä. Manningin oltua loukkaantuneena koko kauden 2011, Painter sai tilaisuutensa aloittajana, mutta menetti paikkansa heikkojen esitysten myötä Dan Orlovskylle.


title: Curtis Painter

text: Painter teki huhtikuussa 2012 sopimuksen Baltimore Ravensin kanssa, jossa hän oli lähtökohtaisesti varamies aloittaja Joe Flaccon takana. Painter kuitenkin vapautettiin sopimuksestaan ennen runkosarjan alkua, Ravensin valitessa Painterin sijaan varamieheksi atleettisemman Tyrod Taylorin.


title: Curtis Painter

text: Tammikuussa 2013 Painter solmi sopimuksen New York Giantsin kanssa.


title: Bostonin verilöyly

text: Bostonin verilöyly (yhdysvaltalaisten käyttämä nimitys, ) tai King Streetin välikohtaus (brittien käyttämä nimitys, ) oli Bostonissa 5. maaliskuuta 1770 sattunut välikohtaus Britannian armeijan ja bostonilaisen väestön välillä. Välikohtaus sai alkunsa bostonilaisten uhkailtua brittisotilaita sanallisesti ja heiteltyä näitä kohti lumipalloja ja muita esineitä. Lopulta brittisotilaat ampuivat ilman esimiestensä käskyä kohti väkijoukkoa tappaen viisi ja haavoittaen kuutta ihmistä.


title: Bostonin verilöyly

text: Väkijoukkoa kohti ampuneet sotilaat joutuivat myöhemmin oikeuden eteen, jossa heitä puolusti Yhdysvaltain tuleva presidentti John Adams yhdessä kahden avustajan kanssa. Ensimmäisessä oikeudenkäynnissä brittisotilaita komentanut Thomas Preston vapautettiin kokonaan syytteistä, toisessa taas kahdeksasta syytetystä sotilaasta vain kaksi tuomittiin taposta vähäisiin rangaistuksiin.


title: Bostonin verilöyly

text: Bostonin verilöylyä on myöhemmin pidetty yhtenä ratkaisevista tapahtumista, jotka käänsivät yhdysvaltalaiset emämaa Iso-Britanniaa vastaan.


title: David Desharnais

text: David Desharnais (s. 14. syyskuuta 1986 Laurier-Station, Quebec) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-joukkue Edmonton Oilersia.


title: David Desharnais

text: Pienikokoinen mutta taitava Desharnais teki läpimurtonsa maailman jääkiekkoeliittiin kaudella 2011–2012, tehtyään yhteensä 60 tehopistettä.


title: Yleisurheilu kesäolympialaisissa 1924 – miesten 10 000 m

text: Pariisin olympiakisojen miesten 10 000 metrin juoksuun osallistui 33 urheilijaa 15 eri maasta. Kilpailu suoritettiin suoraan loppukilpailuna 6. heinäkuuta. Kilpailun voitti Suomen Ville Ritola olympiaennätysajalla. Maaliin saakka juoksi 16 urheilijaa.


title: Reino Lammi

text: Reino Kustaa Lammi (s. 27. toukokuuta 1935 Kauhava) on suomalainen yleisurheilija. Hän sai Kalevan kisoissa kiekonheitossa pronssia vuonna 1964 tuloksella 52,40 ja 1965 ennätystuloksellaan 54,42.


title: Reino Lammi

text: Lammi edusti urallaan Vaasan Vasamaa, Kauhavan Wisaa ja Ilmajoen Kisailijoita. Hänellä on myös maaotteluedustuksia.


title: Wang Hao (pöytätennispelaaja)

text: Wáng Hào (s. 15. joulukuuta 1983) on kiinalainen pöytätennispelaaja. Hän on ollut korkeimmillaan IITF:n rankingissa sijalla yksi joulukuussa 2004. Olympialaisten kaksinpelissä Hao on ollut kolme kertaa peräkkäin hopealla ja on myös voittanut kaksi kertaa joukkuepelissä kultaa. Wang on eniten olympiamitaleja saavuttanut miespöytätennispelaaja.


title: Ávilan Teresa

text: Ávilan Teresa tai pyhä Jeesuksen Teresa (, tunnettu paremmin nimellä Santa Teresa de Jesús tai Teresa de Ávila; 28. maaliskuuta 1515 Ávila, Espanja – 4. lokakuuta 1582 Alba de Tormes, Espanja) oli renessanssiaikainen roomalaiskatolinen espanjalainen nunna, mystikko, naispyhimys, karmeliittasääntökunnan uudistaja sekä yksi 36 katolisen kirkon kirkonopettajista arvonimellä "Doctor orationis" eli "rukouksen tohtori." Naista kunnioitetaan katolisessa, anglikaanisessa ja luterilaisessa kirkossa. Tarkalleen hän on yksi neljästä naiskirkonopettajasta ja lisäksi yksi vastauskonpuhdistuksen merkittäviä hahmoja esimerkiksi pyhän Ignatius Loyolan ja pyhän Ristin Johanneksen lisäksi. Nainen on yksi 28. marraskuuta 1568 perustetun paljasjalkakarmeliittojen sääntökunnan perustajista. Pyhä Teresa on sairauden, päänsäryn, sydänsairauksien, pitsin, vanhempien menettämisen, kirkon auktoriteettien vastustamisen, sääntökuntalaisten, hurskautensa takia pilkattujen, Espanjan ja henkilöiden, jotka ovat nimeltään Teresa, Theresa, Teresita, Terry, Tessa, Teresina tai Tracy. Naisen tunnuksia ovat nunna paljasjalkakarmeliitan puvussa; karmeliittanunna, jonka sydäntä pistetään enkelin pitämällä nuolella; lävistettyä sydäntä, kirjaa ja krusifiksia kantava karmeliitta; kirjaa ja sulkakynää pitävä karmeliittanunna; kyyhkyltä viestiä vastaanottava karmeliittanunna: ruusut ja liljat; tulehtunut sydän; piikkikruunu; kirjaimet ”IHS” sydämen päällä; palavat nuolet; kyyhky; kirja ja kynä; palavien nuolten lävistämä sydän tai krusifiksi ja lilja. Paavi Paavali V julisti pyhän Teresan autuaaksi 24. huhtikuuta 1614 Roomassa, paavi Gregorius XV julisti hänet pyhimykseksi 12. maaliskuuta 1622 Roomassa ja paavi Paavali VI julisti hänet kirkonopettajaksi 1970. Hänen juhlapäiväänsä vietetään 15. lokakuuta ja hänet saatetaan mainita nimeltä jo vuonna 590 käytetyssä "Kaikkien pyhien litaniassa".


title: Ávilan Teresa

text: Pyhä Avilan Teresa syntyi Teresa de Cepeda y Ahumadiksi Avilassa 28. marraskuuta 1515 kolmantena lapsena yhdeksästä vaikutusvaltaisille Don Alonso Sanchez de Cepedalle ja tämän toiselle vaimolle Doña Beatriz Davila y Ahumadalle. Luettuaan marttyyrien elämistä hän vielä lapsena ja alle yhdeksänvuotiaana yritti epäonnistuneesti paeta kotoaan vanhemman veljensä kanssa kuollakseen maurien käsissä marttyyrinä ja päästäkseen Taivaaseen, sanoen vanhemmilleen, että ”haluan nähdä Jumalan”. Teini-ikäisenä hän välitti vain pojista, vaatteista, flirttailusta ja kapinoimisesta, kunnes hänen isänsä päätti lähettää hänet nunnaluostariin tytön ollessa 16-vuotias. 20-vuotiaana 1535 tai 1536 hän astui karmeliittaluostariin Avilassa, jossa hän myös otti käyttöön nimensä "Jeesuksen Teresa", josta kolmea vuotta myöhemmin hän sairastui vakavasti ja oli koomassa neljä päivää. 1543 hänen isänsä kuoli ja kaikki hänen sisarensa muuttivat Amerikkaan yksi toisensa jälkeen. Pyhimys perusti 1562 ensimmäiset reformoidut karmeliitat Avilassa ja tulevina vuosina 17 nunnaluostaria. Philip II:n tuella paljasjalkakarmeliittojen provinssi hyväksyttiin ja vahvistettiin kanonisesti 22. kesäkuuta 1580. Pyhä Teresa kuoli 4. lokakuuta 1582 ja vietiin aluksi Avilaan, sekä sittemmin Albaan, jossa se on säilynyt turmeltumattomana ja hänen sydämensäkin on asettettu yleisön kunnioitettavaksi.


title: Ávilan Teresa

text: Pyhän Jeesuksen Teresan elämä voidaan jakaa seuraaviin vaiheisiin:


title: Ávilan Teresa

text: Pyhä Teresa on laatinut ainakin seuraavat teokset:


title: Pyhä Teresa

text: Pyhä Teresa voi tarkoittaa seuraavia pyhimyksiä:


title: Lauri Lehtinen (kilpapurjehtija)

text: Lauri Lehtinen (s. 25. maaliskuuta 1987 Helsinki) on suomalainen kilpapurjehtija, joka kilpailee nykyisin 49er-luokassa. Hän sijoittui Lontoon 2012 kesäolympialaisissa Kalle Baskin kanssa seitsemänneksi.


title: Lauri Lehtinen (kilpapurjehtija)

text: Lehtinen saavutti Miikka Pennasen kanssa 29er-luokassa MM-hopeaa vuonna 2004 ja EM-hopeaa vuonna 2003. Hän siirtyi 49er-luokkaan vuonna 2006. Hänen gastinaan oli aluksi Heikki Soininen, vuodesta 2009 Kalle Bask ja vuodesta 2014 Miikka Pennanen. Lehtinen ja Bask ovat sijoittuneet MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.


title: Lauri Lehtinen (kilpapurjehtija)

text: Lauri Lehtinen edustaa Nyländska Jaktklubbenia ja häntä valmentaa Jan Thorström. Hänen siskonsa Silja Lehtinen on menestynyt purjehtijana Match racing -luokassa.


title: Kalle Bask

text: Kalle Bask (s. 19. lokakuuta 1982 Helsinki) on suomalainen kilpapurjehtija. Hän sijoittui Lontoon 2012 kesäolympialaisissa Lauri Lehtisen kanssa seitsemänneksi.


title: Kalle Bask

text: Bask on kilpaillut Optimistijolla-, E-jolla-, 470- ja 49er-luokissa. 49erissa hän kilpaili ensin Janne Uusi-Autin kanssa ja vuodesta 2009 lähtien Lauri Lehtisen gastina. Lehtinen ja Bask sijoittuivat MM-kilpailuissa 11:nneksi vuonna 2010, 16:nneksi vuonna 2009 sekä 19:nneksi vuosina 2011 ja 2012. EM-kilpailuissa parin sijoitukset ovat viides vuonna 2009 sekä yhdestoista vuosina 2010 ja 2011. Vuonna 2011 he sijoittuivat esiolympialaisissa kahdeksanneksi.


title: Kalle Bask

text: Bask lopetti kilpauransa vuonna 2014. Hän edusti Nyländska Jaktklubbenia ja häntä valmensi Jan Thorström.


title: Hannes Sonck

text: Johannes Erik Eiel ”Hannes” Sonck (25. elokuuta 1919 – 18. toukokuuta 1952) oli suomalainen yleisurheilija ja arkkitehti.


title: Hannes Sonck

text: Sonck sijoittui EM-kilpailuissa 1946 kolmiloikassa viidenneksi ja kesäolympialaisissa 1948 kymmenottelussa 17:nneksi. Hän voitti Suomen-mestaruuden kymmenottelussa vuosina 1939, 1940, 1942, 1943, 1944 ja 1948, pituushypyssä vuonna 1942 sekä kolmiloikassa vuonna 1943.


title: Hannes Sonck

text: Sonck kuoli leukemiaan 32-vuotiaana toukokuussa 1952.


title: Alien and Sedition Acts

text: Alien and Sedition Acts on nimitys neljälle Yhdysvaltain kongressin vuonna 1798 hyväksymää lakiehdotusta. Lait antoivat Yhdysvalloille muun muassa karkottaa sellaisen Yhdysvalloissa asuneen maahanmuuttajan, jonka kotimaa oli Yhdysvaltojen kanssa sodassa. Lisäksi Yhdysvaltain sanomalehtiä kiellettiin julkaisemasta kirjoituksia, jotka "valheellisesti, skandaalinomaisesti tai pahansuopeasti" kritisoivat Yhdysvaltain hallitusta.


title: Alien and Sedition Acts

text: Lait olivat federalistipuolueen, jolla oli tuolloin enemmistö kongressin kummassakin kamarissa, tukemia. Vaikka lakeja ei koskaan pantu täytäntöön, niitä kritisoitiin Yhdysvalloissa laajalti: muun muassa Yhdysvaltain tuleva presidentti Thomas Jefferson piti lakeja perustuslaissa taatun sananvapauden vastaisena.


title: Alien and Sedition Acts

text: Alien and Sedition Acts -lait olivat yksi merkittävimmistä syistä istuneen presidentti John Adamsin tappiolle Thomas Jeffersonille vuoden 1800 presidentinvaaleissa.


title: Ville Hyvärinen

text: Ville Hyvärinen (s. 6. kesäkuuta 1991 Kuopio) on suomalainen jääkiekkopuolustaja, joka pelaa SM-liigajoukkue Mikkelin Jukureissa. Hän toimii joukkueen varakapteenina.


title: Ville Hyvärinen

text: Hyvärinen on Kalevan Pallon kasvatti. Hän toimi joukkueen C-nuorten kapteenina kaudella 2006–2007, jolloin Hyvärinen oli runkosarjassa KalPan tehokkain puolustaja tehoilla 2+12=14. Kaudella 2008–2009 hän debytoi KalPan SM-liigajoukkueessa. Hyvärinen esiintyi ensimmäisen kerran SM-liigassa 23. maaliskuuta 2009 viimeisessä puolivälieräottelussa Hämeenlinnan Pallokerhoa vastaan, mutta jäi kuitenkin ilman jääaikaa. Hän voitti kuitenkin kauden päätteeksi SM-pronssia, sillä yksikin kokoonpanomerkintä playoff-otteluun oikeuttaa pelaajaa voittamaan SM-mitalin. Huhtikuussa 2009 Hyvärinen teki kolmivuotisen jatkosopimuksen KalPan kanssa.


title: Ville Hyvärinen

text: Kauden 2009–2010 Hyvärinen pelasi kokonaan KalPan A-nuorissa, joiden kapteenina hän toimi. Kaudeksi 2010–2011 Hyvärinen siirtyi edelliskauden KalPan A-nuoria valmentaneen Sami Karppisen perässä Mestis-joukkue Kajaanin Hokkiin. Hän pelasi kauden aikana Mestistä myös alle 20-vuotiaiden maajoukkueessa sekä KalPan A-nuorissa. Kaudeksi 2011–2012 Hyvärinen siirtyi Jokipoikiin, joissa hän voitti Mestis-hopeaa keväällä 2012.


title: Ville Hyvärinen

text: Kesäkuussa 2012 Hyvärinen teki vuoden mittaisen sopimuksen Savonlinnan Pallokerhon kanssa. Hänestä tuli joukkueen varakapteeni. Kaudeksi 2013–2014 Hyvärinen palasi Hokkiin. Loukkaantumiset kuitenkin sotkivat hänen kauttaan ja Hyvärinen pelasi vain 21 runkosarja- ja kolme playoff-ottelua. Toukokuussa 2014 hän teki vuoden mittaisen jatkosopimuksen Hokin kanssa. Kaudeksi 2014–2015 Hyvärinen nimettiin joukkueen varakapteeniksi. Hän toimi kuitenkin lähes koko kauden Hokin kapteenina, kun loukkaantuminen pilasi Jarkko Heikkisen kauden. Hyvärinen jakoi kevään 2015 pudotuspeleissä joukkueen sisäisen tehotilaston voiton Balázs Sebőkin kanssa lukemalla +6.


title: Ville Hyvärinen

text: Kaudeksi 2015–2016 Hyvärinen siirtyi KeuPa HT:hen Rauman Lukon 1+2-vuotisella sopimuksella kiinnittämänä sopimuspelaajana. Hän otti kuitenkin alkukaudella loukkaantumisen myötä pelipaikan Lukon SM-liigakokoonpanosta. Hyvärinen pelasi siellä 33 runkosarja- ja kahdeksan Mestarien liigan ottelua tehden yhden syöttöpisteen. Hänen peliaikansa jäi kuitenkin varsin vähäiseksi ja Hyvärinen haki pelituntumaa myös KeuPasta, kunnes Lukko lähetti hänet siirtotakarajalla helmikuussa 2016 loppukaudeksi KeuPan vahvuuteen. Hyvärinen pelasi tämän jälkeen vain neljä ottelua, kunnes hänen kautensa päättyi loukkaantumiseen helmikuun lopulla. Kaikkiaan Hyvärinen pelasi KeuPassa kauden aikana 16 ottelua.


title: Ville Hyvärinen

text: Hyvärinen siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureiden riveihin. Joukkuetta valmentaa hänelle Lukosta tuttu Risto Dufva. Hyvärinen pelasi kauden aikana myös yhteensä kahdeksan Mestis-ottelua lainalla Iisalmen Peli-Karhuissa ja KeuPassa. Joulukuussa 2016 hän teki vuoden mittaisen jatkosopimuksen Jukureiden kanssa. Kaudella 2017–2018, 13. tammikuuta 2018 vieraissa Tampereen Ilvestä vastaan Hyvärinen teki liigauransa avausmaalin alivoimalla vastustajan tyhjään maaliin uransa 106. runkosarjaottelussaan. Hän teki kauden aikana kaikkiaan 57 runkosarjaottelussa tehot 4+7=11. Maaliskuussa 2018 Hyvärinen teki vuoden mittaisen jatkosopimuksen Jukureiden kanssa.


title: Ville Hyvärinen

text: Kaudeksi 2018–2019 Hyvärinen nimettiin Jukureiden varakapteeniksi. Joulukuussa 2018 hän teki joukkueen kanssa kaksivuotisen jatkosopimuksen.


title: Ville Hyvärinen

text: Hyvärinen pelasi alle 18-vuotiaiden MM-kilpailuissa vuonna 2009, jolloin hän voitti pronssia.


title: Mattias Lindfors

text: Mattias Lindfors (s. 12. huhtikuuta 1989 Helsinki) on suomalainen kilpapurjehtija. Hän kilpailee Laser-luokassa.


title: Mattias Lindfors

text: Lindfors sijoittui Laser-luokan MM-kilpailuissa 64:nneksi vuonna 2012, 79:nneksi vuonna 2011 ja sijalle 108 vuonna 2010. EM-kilpailuissa hän oli 42:s vuonna 2011 ja 98:s vuonna 2010. Hän sai edustuspaikan Lontoon olympialaisiin voitettuaan huhtikuussa 2012 Palma de Mallorcan maailmancupissa maapaikan Suomelle hankkineen Fredrik Westmanin sekä neljä vuotta aiemmin olympialaisissa purjehtineen Pierre Colluran.


title: Mattias Lindfors

text: Mattias Lindfors edustaa Brändö Seglarea ja häntä valmentaa Jan Gahmberg. Fysiikkavalmennuksesta ja ohjelman suunnittelusta vastaa Minna Aalto.


title: Yleisurheilu kesäolympialaisissa 1924 – miesten maraton

text: Pariisin vuoden 1924 olympiakisojen miesten maratonjuoksuun osallistui 58 urheilijaa 20 eri maasta. Kilpailu suoritettiin 13. heinäkuuta. Kilpailun voitti Suomen Albin Stenroos. Maaliin saakka juoksi 30 urheilijaa.


title: 613 käskyä

text: 613 käskyä ovat Toorassa, Mooseksen viidessä kirjassa annetut määräykset eli "mitsvat" (, "mitsvot"), joita noudattaen juutalaisten tulee elää. Käskyjen määräksi on vakiintunut 613, sillä se on sanan "Torah" lukuarvo lisättynä kahdella Tooraa edeltäneellä käskyllä. Käskyluettelo ei ole yksiselitteinen, mutta arvovaltaisimpana pidetään rabbi Maimonidesin kokoamaa listaa "Mishneh Torah"issa (1170–1180 jaa.). Käskyistä positiivisia on 248, ja kieltoja on 365. Suuri osa käskyistä on vanhentuneita, kuten jo tuhotussa temppelissä suoritettavan rituaaliteurastuksen ohjeet, ja jotkin vain muinaista Israelia koskevat ohjeet. Nykyisin noudatettavissa olevia käskyistä arvioidaan olevan alle 300.


title: Joonas Lindgren

text: Joonas Lindgren (s. 31. toukokuuta 1986 Helsinki) on suomalainen kilpapurjehtija, joka kilpailee 470-luokassa. Hän edusti Suomea yhdessä veljensä Niklas Lindgrenin kanssa sekä Lontoon 2012 että Rion 2016 kesäolympialaisissa.


title: Joonas Lindgren

text: Joonas Lindgren on kilpaillut 470-luokan arvokilpailuissa vuodesta 2006 lähtien. Aluksi hänen parinaan oli Juuso Lautiainen, vuonna 2008 Niko Helander sekä vuodesta 2009 Niklas Lindgren, joka voitti veljesten välisen kilpailun edustuspaikasta Pekingin 2008 olympialaisiin. Lindgrenit sijoittuivat Lontoon olympialaisissa 21:nneksi ja Rion olympialaisissa 15:nneksi. MM-kilpailuissa he sijoittuivat neljänneksi vuonna 2012, 19:nneksi vuonna 2010, 22:nneksi vuonna 2011 ja 39:nneksi vuonna 2009. EM-kilpailuissa heidän sijoituksensa ovat olleet kymmenes vuonna 2011, 25:s vuonna 2009 ja 32:s vuonna 2010.


title: Joonas Lindgren

text: Joonas ja Niklas Lindgren edustavat Helsingfors Segelklubbia ja heitä valmentaa Petri Leskinen. Veljesten isä Jouko Lindgren saavutti purjehduksessa olympiapronssia Tallinnassa 1980.


title: Olga Virtanen

text: Olga Virtanen on suomalainen pikajuoksija. Hän paransi kaksi kertaa Tampereella Suomen ennätystä naisten 100 metrillä: aluksi vuonna 1915 aikaan 13,6 sekuntia, ja sittemmin 31. elokuuta 1917 aikaan 13,4 sekuntia. Virtanen on seitsenkertainen Suomen mestari vuosina 1916–1917 ja vuosina 1919–1923.


title: Abraham Lincolnin murha

text: Abraham Lincolnin murha tapahtui 14. huhtikuuta 1865 Ford's Theatre -teatterissa Washington D.C.:ssa, kun hän oli katsomassa näytelmää yhdessä vaimonsa kanssa. Murhaaja oli Konfederaation kannattaja John Wilkes Booth, joka ampui Lincolnia kesken näytöksen ja pakeni paikalta. Booth löydettiin 10 päivää kestäneen takaa-ajon jälkeen, ja hän kuoli laukaustenvaihdossa liittovaltion joukkojen kanssa. Tämä oli ensimmäinen onnistunut Yhdysvaltain presidentin murhayritys. Se tapahtui vain muutama päivä sen jälkeen, kun Yhdysvaltain sisällissota oli päättynyt Konfederaation tappioon.


title: Abraham Lincolnin murha

text: Booth oli salaliitossa Lewis Powellin, George Atzerodtin ja David Heroldin kanssa. Heidän oli tarkoitus murhata samaan aikaan myös ulkoministeri William H. Seward ja varapresidentti Andrew Johnson ja ajaa näin Yhdysvaltojen hallitus kaaokseen. Suunnitelma ei kuitenkaan toteutunut, koska Powell onnistui ainoastaan haavoittamaan Sewardia ja Atzerodt luopui murhayrityksestä viime hetkillä.


title: Abraham Lincolnin murha

text: Abraham Lincoln murhattiin pian sen jälkeen, kun Konfederaation pääkaupunki Richmond ja sen merkittävin armeijakunta, kenraali Robert E. Leen komentama Pohjois-Virginian armeija, olivat antautuneet. Leen antautuminen tarkoitti käytännössä pitkän ja verisen sisällissodan päättymistä.


title: Abraham Lincolnin murha

text: Lincolnin aikaan Yhdysvaltain presidentillä ei ollut lainkaan henkivartijoita valtion puolesta, vaan jokainen presidentti palkkasi sellaisia itse harkintansa mukaan. Lincoln ei sisällissodasta huolimatta uskonut henkensä olevansa vaarassa, eikä hän siksi juurikaan piitannut vartijoita. Lincolnin presidenttikauden alkaessa Valkoisen talon edustalla oli jalka- ja ratsuväkeä turvaamassa rakennusta, mutta vartioinnista luovuttiin Lincolnin pyynnöstä. Loppuvuodesta 1862 presidentin turvaksi kuitenkin koottiin kaksi ratsuväkikomppaniaa. Joukkojen tehtävä oli turvata Valkoista taloa ja järjestää presidentille saattue hänen liikkuessaan rakennuksen ulkopuolella. Vaikka Lincoln ei välittänytkään saattueista, hän piti talon lähelle majoittuneista sotilaista ja vieraili usein heidän luonaan. Sotilaista huolimatta Valkoisen talon vartiointi oli melko huonosti hoidettu: Kalifornian kongressiedustaja Cornelius Cole onnistui kokeeksi kävelemään kenenkään huomaamatta toimistoon, jossa Lincoln työskenteli. Kun Cole esitti Lincolnille huolensa presidentin turvallisuudesta, tämä vastasi: ”Olen huomannut, että jokaiselle oma elämä on yhtä rakas kuin toisen, eikä kukaan voi luulla pystyvänsä ottamaan minun elämääni ilman että menettäisi omaansa... Sitä paitsi, jos joku välttämättä haluaisi, hän voisi ampua minut jostakin ikkunasta, kun kuljen päivittäin Soldiers’ Homeen. Mutta en usko, että kohtaloni on kuolla niin.”


title: Abraham Lincolnin murha

text: Armeijan turvamiesten lisäksi Lincoln oli palkannut itselleen henkivartijan, Ward Hill Lamonin, joka toimi samalla liittovaltion sheriffinä Washingtonissa. Lamon oli, kuten monet muutkin Lincolnille läheiset ihmiset, huolissaan presidentin välinpitämättömästä asenteesta omaa turvallisuuttaan kohtaan. 11. huhtikuuta 1865, kolme päivää ennen salamurhaa, Lincoln lähetti Lamonin asioille Richmondiin ja jäi itse vaille vartiota. Lamon yritti vielä suostutella Lincolnia jäämään pois teatteriesityksestä, joka osoittautui myöhemmin kohtalokkaaksi.